pythainlp/thai-wiki-dataset-v4 huggingface dataset:
ธงชาติแอฟริกาใต้

ธงชาติแอฟริกาใต้ แบบที่ใช้ในปัจจุบัน ได้รับการคัดเลือกจากธงชาติที่ส่งเข้าประกวดมากกว่า 7,000 แบบ และได้เริ่มใช้ครั้งแรกเมื่อวันที่ 27 เมษายน พ.ศ. 2537 หลังจากได้มีการจัดให้มีการเลือกตั้งทั่วไปและได้มีการยุติการถือผิวในประเทศแอฟริกาใต้ในปีนั้น โดยออกแบบขึ้นเพื่อสื่อความหมายถึงชาวแอฟริกาใต้ทุกเชื้อชาติโดยไม่มีการแบ่งแยก ลักษณะของธงนี้เป็นธงสี่เหลี่ยมผืนผ้า กว้าง 2 ส่วน ยาว 3 ส่วน ตอนบนทางด้านปลายธงนั้น เป็นแถบแนวนอนพื้นสีแดงและสีน้ำเงิน แต่ละแถบกว้าง 1 ใน 3 ส่วนของความกว้างธง ทั้งสองสีนี้ถูกแบ่งตามแนวนอนด้วยแนวแถบสีรูปตัววายอักษรโรมัน (Y) ซึ่งเป็นแถบสีเขียวมีขอบสีขาว แถบดังกล่าวนี้ล้อมรูปสามเหลี่ยมสีดำมีขอบสีทองซึ่งอยู่ทางด้านคันธง เมื่อดูภาพโดยรวมแล้ว สัดส่วนของความกว้างแถบริ้วในธง เมื่อวัดจากทางด้านปลายธงจะเป็น 5:1:3:1:5
ธงนี้ นับได้ว่าเป็นธงชาติเพียงธงเดียวที่มีการใช้สีประกอบในธงถึง 6 สี โดยไม่มีสัญลักษณ์หรือลวดลายใดๆ ประกอบ
ประวัติ.
ธงเรืออาณานิคม.
หลังจากสิ้นสุดสงครามบูร์ครั้งที่สอง (พ.ศ. 2442 – 2445) และ เมื่อ พ.ศ. 2453 ได้รวบรวมดินแดนอาณานิคมต่างๆ เพื่อสถาปนาเป็นสหภาพแอฟริกาใต้ โดยใช้ ธงสหภาพ หรือ ธงยูเนี่ยนแจ็ค เป็นธงชาติสำหรับอาณานิคมในทางนิตินัย เช่นเดียวกับดินแดนอาณานิคมอื่นๆ
ในครั้งนั้นได้มีการกำหนดธงเรือประเภทต่างๆสำหรับใช้ในดินแดนอาณานิคม, โดย ธงเรือแดง สำหรับ กองเรือพาณิชยนาวี และ ธงเรือน้ำเงิน สำหรับ เรือราชการที่สังกัดรัฐบาล, เรือช่วยรบ และ ใช้เป็นธงฉานหน้าหัวเรือรบของกองเรืออาณานิคม โดยให้มีตราอาร์มสหภาพ ที่ปลายธง ธงเรือดังกล่าวได้มีการใช้เป็นธงชาติบนแผ่นดินในทางพฤตินัยแทนธงสหภาพ
ความหมายของสีธง.
เมื่อมีการออกแบบธงนี้ใหม่ๆ นั้น ไม่ได้มีการระบุถึงความหมายของสีในธงไว้อย่างเป็นทางการ นอกจากว่าสีที่นำมาใช้ในธง เป็นสีที่เคยใช้ในธงชาติสมัยอดีตมาก่อนเท่านั้น ดังปรากฏว่า
อย่างไรก็ตาม เฟรเดอริค จี. บราวเนล (Frederick G. Brownell) ผู้ออกแบบธงชาติแอฟริกาใต้แบบปัจจุบัน ได้กล่าวว่า สีแดงในธง หมายถึงเลือดของประชาชนที่หลังไหลออกมา ตลอดการต่อสู้และความขัดแย้งในแอฟริกาใต้ที่เกิดขึ้นหลายต่อหลายครั้ง
คำอธิบายสีธงชาติแอฟริกาใต้อย่างไม่เป็นทางการแห่งหนึ่งได้ระบุไว้ว่า แนวแถบคล้ายตัว Y นั้น หมายถึงการรวมชาติให้เป็นเอกภาพ สีน้ำเงินนั้นหมายถึงผืนฟ้าและมหาสมุทรที่โอบล้อมประเทศนี้ไว้ สีเขียวหมายถึงการกสิกรรมและทรัพยากรธรรมชาติ เป็นองค์ประกอบสำคัญของแอฟริกาใต้ ซึ่งจะขาดไปมิได้ สีเหลืองหมายถึงทรัพยากรแร่ธาตุภายในประเทศและประชาชนเชื้อชาติต่างๆ ในแอฟริกาใต้ และสีขาว หมายถึงสันติภาพและชนผิวขาวในประเทศนี้ อย่างไรก็ตาม รัฐบาลได้ปฏิเสธการนิยามความหมายในเชิงสัญลักษณ์ดังกล่าว
วิกิพีเดียภาษาเวียดนาม

วิกิพีเดียภาษาเวียดนาม  เป็นสารานุกรมวิกิพีเดียที่จัดทำขึ้นในภาษาเวียดนาม เริ่มสร้างเมื่อเดือนพฤศจิกายน ค.ศ. 2002 คู่แข่งหลักของวิกิพีเดียภาษาเวียดนามคือ "พจนานุกรมสารานุกรมเวียดนาม" ("Từ điển Bách khoa toàn thư Việt Nam") พจนานุกรมสารานุกรมที่ได้รับเงินสนับสนุนจากรัฐ ซึ่งมีให้ใช้ในอินเทอร์เน็ตด้วย
เนื้อหา.
ณ เดือน 2025 วิกิพีเดียภาษานี้มีบทความประมาณ บทความ ทำให้เป็นวิกิพีเดียที่มีจำนวนบทความมากเป็นอันดับ 5 ในบรรดาภาษาที่ไม่ใช่ภาษายุโรป ส่วนสถิติ ณ ค.ศ. 2019 วิกิพีเดียภาษานี้มีบทความเพียง 449,000 บทความ โดยร้อยละ 63 สร้างขึ้นโดยบอต ทำให้เป็นวิกิพีเดียที่มีจำนวนบทความมากเป็นอันดับที่ 3 ในบรรดาภาษาที่ไม่ใช่ภาษายุโรปในเวลานั้น (เป็นรองเพียงวิกิพีเดียภาษาญี่ปุ่นและภาษาจีน)
การก่อกวน.
สื่อในเวียดนามักตีพิมพ์ข่าวการก่อกวนในวิกิพีเดียภาษาเวียดนาม หนังสือพิมพ์บางส่วนได้รายงานผู้ใช้ในวิกิพีเดียภาษาเวียดนามก่อกวนเนื้อหาต่าง ๆ ส่วนใหญ่มักเป็นบทความเกี่ยวกับนักร้อง นักแสดง หรือตัวละคร หนังสือพิมพ์เหล่านี้เผยแพร่ข่าวนี้ทันทีที่มีการก่อกวน
บุคคลบางส่วนที่ตกเป็นเหยื่อจากการก่อกวนได้แก่: Hồ Ngọc Hà, Bảo Thy, Nguyễn Cao Kỳ Duyên (MC) และ Kỳ Duyên (miss) หรือไอแซก นิวตันกับเนื้อหาอื่น ๆ
โมเมนส์ (เพลงอายูมิ ฮามาซากิ)

โมเมนต์ส (; โรมาจิ: "Momentsu"; : Moments) เป็นซิงเกิลที่ 31 ของอายูมิ ฮามาซากิ โดยเปิดตัวที่อันดับ 1 ออริกอนชาร์ตนานถึง 2 สัปดาห์ซ้อน โดยมียอดขายรวมมากกว่า 310,000 แผ่น และเป็นซิงเกิลแรกในอัลบั้ม My Story ที่ออกจำหน่ายในปีเดียวกันนั้นอีกด้วย
Moments เป็นซิงเกิลแรกที่ทำในรูปแบบซีดี และซีดี+ดีวีดี และตั้งแต่นั้นมาซิงเกิลก็อายูมิ ฮามาซากิก็เริ่มทำออกในมี 2 รูปแบบตั้งแต่นั้นเป็นต้นมา
อำเภอนาคู

นาคู เป็นอำเภอหนึ่งของจังหวัดกาฬสินธุ์
ที่ตั้งและอาณาเขต.
อำเภอนาคูตั้งอยู่บริเวณทิวเขาภูพาน ทางทิศตะวันออกของจังหวัด มีอาณาเขตติดต่อกับเขตการปกครองข้างเคียง ดังนี้
ประวัติ.
ประมาณ พ.ศ.2324 ชาวเมืองเซโปน จากฝั่งซ้ายแม่น้ำโขงอพยพมาครั้งแรกประมาณ 20 ครัวเรือน ตั้งบ้านเรือนอยู่ริมน้ำห้วยขามตอนใต้ ระหว่างบ้านโพนสวางกับบ้านโนนศาลา ปัจจุบันนี้ให้ชื่อว่าบ้านท่าไม่
ประมาณปี พ.ศ.2338 ได้ย้ายบ้านเรือนมาตั้งอยู่เชิงเขาภูแดนช้าง บ้านเถียงนาชุม เชิงเขาแห่งนี้เป็นแดนหากินของช้างป่าอยู่ก่อน ด้านทิศเหนือของหมู่บ้านมีลำน้ำห้วยขาม และห้วยโป่งห่างหมู่บ้านประมาณ 1 กิโลเมตร ด้านทิศใต้ของหมู่บ้านหนองขามเฒ่า และลำห้วยพะยังห่างหมู่บ้าน ประมาณ 2 กิโลเมตร ตอนใต้ลงไปอีกมีห้วยแสง ห้วยน้ำปุ้น ห่างหมู่บ้าน 3 กิโลเมตร เป็นทำเลทำการเกษตรอย่างดี จึงตั้งชื่อว่าบ้านนาคลอง
สมัยรัชกาลที่ 2 แห่งกรุงรัตนโกสินทร์มีโคตรหลักคำ และพรหมดวงสี ท้าวเพียเมืองวังไม่พอใจจำราชการกับเมืองวัง จึงอพยพครอบครัวข้ามแม่น้ำโขงมาฝั่งตะวันตก พักอยู่เชิงเขาภูพานด้านทิศตะวันตก ขณะนั้นมีหมู่บ้านเป็นหลักอยู่ 3 หมู่บ้าน คือบ้านนาขาม บ้านนาคู และบ้านนาคลอง ในสมัยเจ้าอนุวงศ์ครองราชย์สมบัติเมืองเวียงจันทร์ เป็นประเทศราชขึ้นต่อกรุงเทพฯ จึงนำท้าวเพียทั้ง 2 ลงไปเฝ้าสวามิภักดิ์ขอพึ่งพระบรมโพธิสมภาร ขอตั้งเป็นเมืองภูแดนช้าง ต่อมาเพี้ยนเป็นเมือง ภูแล่นช้าง 
ต่อมาทางราชการได้พิจารณาเห็นว่าเมืองภูแล่นช้างกับเมืองกุดสิมนารายณ์ มีอาณาเขตคับแคบและตั้งอยู่ใกล้กัน จึงได้ยุบเมืองภูแล่นช้างให้ไปตั้งเป็นเมืองใหม่ที่อำเภอยางตลาดในปัจจุบัน แล้วให้รวมอาณาเขตเมืองภูแล่นช้างเข้ากับเมืองกุดสิมนารายณ์ เมื่อประมาณปี พ.ศ. 2445 
และ เมื่อปี พ.ศ. 2512 ทางราชการได้ยกฐานะตำบลคุ้มเก่าขึ้นเป็นกิ่งอำเภอเขาวงโดยมี ตำบลคุ้มเก่า ตำบลสงเปลือย ตำบลหนองผือ ตำบลภูแล่นช้าง และตำบลนาคู อยู่ในเขตการปกครองของกิ่งอำเภอเขาวง 
ทางราชการเห็นว่าพื้นที่ตำบลนาคูมีประชากรหนาแน่นมากขึ้น ได้แบ่งพื้นที่ ต.นาคู ต.ภูแล่นช้าง ต.สายนาวัง ต.โนนนาจาน และต.บ่อแก้ว ออกมาตั้งเป็น กิ่งอำเภอนาคู ตามประกาศกระทรวงมหาดไทยเมื่อวันที่ 7 กุมภาพันธ์ พ.ศ. 2538 โดยมีผลบังคับตั้งแต่วันที่ 1 เมษายน ปีเดียวกัน จนกระทั่งในวันที่ 24 สิงหาคม พ.ศ. 2550 ได้มีพระราชกฤษฎีกายกฐานะขึ้นเป็น อำเภอนาคู โดยมีผลบังคับตั้งแต่วันที่ 8 กันยายน ปีเดียวกัน
การแบ่งเขตการปกครอง.
การปกครองส่วนภูมิภาค.
อำเภอนาคูแบ่งเขตการปกครองย่อยออกเป็น 5 ตำบล 55 หมู่บ้าน ได้แก่
การปกครองส่วนท้องถิ่น.
ท้องที่อำเภอนาคูประกอบด้วยองค์กรปกครองส่วนท้องถิ่น 6 แห่ง ได้แก่
อำเภอสามชัย

สามชัย เป็นอำเภอหนึ่งของจังหวัดกาฬสินธุ์ เดิมเป็นเขตท้องที่ของอำเภอสหัสขันธ์ทั้งหมด ก่อนที่จะย้ายมาขึ้นกับอำเภอคำม่วงในปี พ.ศ. 2515 ก่อนที่จะขอจัดตั้งเป็นกิ่งอำเภอโดยการปกครองบางส่วนออกจากอำเภอคำม่วง และยกฐานะเป็นอำเภอในวันที่ 8 กันยายน 2550
ที่มาของชื่อ.
ที่มาของชื่ออำเภอสามชัยมาจากการที่บริเวณที่ตั้งของอำเภอเป็นทางสามแยก ในอดีตมีการปะทะกันระหว่างเจ้าหน้าที่ตำรวจทหารกับกลุ่มคอมมิวนิสต์ในสมัยนั้นในบริเวณทางสามแยก ผลการปะทะมีผู้เสียชีวิตหลายราย ชาวบ้านจึงเรียกว่า "สามแยกอันตราย" และต่อมามีชาวบ้านไปตั้งบ้านเรือนอยู่อาศัยและเรียกกันว่าบ้านสามแยก และชาวบ้านเรียกกันสั้น ๆ ว่า "สามแยก" ต่อมาจึงมีการตั้งชื่อใหม่เป็น "สามชัย"ในการจัดตั้งชื่อกิ่งอำเภอ เพื่อความเป็นชื่อที่เป็นสิริมงคลในปัจจุบัน
ประวัติ.
ท้องที่อำเภอสามชัยเดิมเป็นส่วนหนึ่งของอำเภอคำม่วง ทางราชการได้แบ่งพื้นที่การปกครองออกมาโดยตั้งเป็น กิ่งอำเภอสามชัย ตามประกาศกระทรวงมหาดไทยเมื่อวันที่ 7 กุมภาพันธ์ พ.ศ. 2538 โดยมีผลบังคับตั้งแต่วันที่ 1 เมษายน ปีเดียวกัน และต่อมาได้มีพระราชกฤษฎีกายกฐานะขึ้นเป็น อำเภอสามชัย ในวันที่ 24 สิงหาคม พ.ศ. 2550 โดยมีผลบังคับตั้งแต่วันที่ 8 กันยายน ปีเดียวกัน
ที่ตั้งและอาณาเขต.
อำเภอสามชัยตั้งอยู่ทางทิศเหนือของจังหวัด มีอาณาเขตติดต่อกับเขตการปกครองข้างเคียงดังนี้
การแบ่งเขตการปกครอง.
การปกครองส่วนภูมิภาค.
อำเภอสามชัยแบ่งเขตการปกครองย่อยออกเป็น 4 ตำบล 47 หมู่บ้าน ได้แก่
การปกครองส่วนท้องถิ่น.
ท้องที่อำเภอสามชัยประกอบด้วยองค์กรปกครองส่วนท้องถิ่น 4 แห่ง ได้แก่
อำเภอดอนจาน

ดอนจาน เป็นอำเภอหนึ่งของจังหวัดกาฬสินธุ์
ที่ตั้งและอาณาเขต.
อำเภอดอนจานตั้งอยู่ทางทิศใต้ของจังหวัด มีอาณาเขตติดต่อกับเขตการปกครองข้างเคียง ดังนี้
ประวัติ.
ท้องที่อำเภอดอนจานเดิมเป็นส่วนหนึ่งของอำเภอเมืองกาฬสินธุ์ ทางราชการได้แบ่งพื้นที่การปกครองออกมาโดยตั้งเป็น กิ่งอำเภอดอนจาน ตามประกาศกระทรวงมหาดไทยเมื่อวันที่ 26 มิถุนายน พ.ศ. 2539 โดยมีผลบังคับตั้งแต่วันที่ 15 กรกฎาคม ปีเดียวกัน ต่อมาในวันที่ 24 สิงหาคม พ.ศ. 2550 ได้มีพระราชกฤษฎีกายกฐานะกิ่งอำเภอดอนจานขึ้นเป็น อำเภอดอนจาน โดยมีผลบังคับตั้งแต่วันที่ 8 กันยายน ปีเดียวกัน
เดิมนั้นท้องที่อำเภอดอนจานเป็นท้องที่ห่างไกลความเจริญมาก ท้องที่บางตำบลอยู่ห่างไกลอำเภอเมืองกาฬสินธุ์ เจ้าหน้าที่ออกตรวจตราความทุกข์สุขราษฎร์ไม่ทั่วถึง บางท้องที่เป็นป่าดงเรียกว่าดงแม่เผด ทางราชการเล็งเห็นความยากลำบากของประชาชนในการมาติดต่อราชการที่อำเภอเมืองกาฬสินธุ์ ประกอบกับหมู่บ้านต่าง ๆ มีประชากรหนาแน่นขึ้นและมีความเจริญมากขึ้น สภาพพื้นที่โดยทั่ว ๆ ไป เชื่อว่าจะเจริญต่อไปในภายหน้า กระทรวงมหาดไทยจึงประกาศตั้งเป็นกิ่งอำเภอดอนจาน ตั้งที่ว่าการกิ่งอำเภอในท้องที่ตำบลดอนจาน ให้อยู่ในเขตการปกครองของอำเภอเมืองกาฬสินธุ์ ในปี พ.ศ. 2539 โดยได้งบประมาณก่อสร้างศูนย์ราชการกิ่งอำเภอบริเวณป่าชุมชนบ้านหนองแคน ชื่ออำเภอดอนจานมาจากลักษณะพื้นที่ป่าในท้องที่เป็นที่ดอนหรือที่สูง มีต้นจานหรือต้นทองกวาวขึ้นอยู่จำนวนมาก จึงเรียกว่า "ดอนจาน"
ปัจจุบันอำเภอดอนจานมีบ้านหนองแคนเป็นที่ตั้งของศูนย์กลางการบริหารราชการ การปกครอง การศึกษา การค้า การขนส่ง และการบริการต่าง ๆ ของอำเภอดอนจาน มีทางหลวงแผ่นดินหมายเลข 12 แม่สอด - มุกดาหาร (ตอนกาฬสินธุ์ - มุกดาหาร)สายใหม่ ตัดผ่านบางส่วนของอำเภอดอนจานทำให้การคมนาคมมีความสะดวกรวดเร็วมากยิ่งขึ้น
การแบ่งเขตการปกครอง.
การปกครองส่วนภูมิภาค.
อำเภอดอนจานแบ่งเขตการปกครองย่อยออกเป็น 5 ตำบล 48 หมู่บ้าน ได้แก่
การปกครองส่วนท้องถิ่น.
ท้องที่อำเภอดอนจานประกอบด้วยองค์กรปกครองส่วนท้องถิ่น 5 แห่ง ได้แก่
อำเภอวังยาง

วังยาง เป็นอำเภอหนึ่งของจังหวัดนครพนม
ที่ตั้งและอาณาเขต.
อำเภอวังยางตั้งอยู่ทางทิศใต้ของจังหวัด มีอาณาเขตติดต่อกับเขตการปกครองข้างเคียง ดังต่อไปนี้
ประวัติ.
ท้องที่อำเภอวังยางเดิมเป็นส่วนหนึ่งของตำบลพระซอง และตำบลหนองสัง อำเภอนาแก เมื่อท้องที่แถบนี้มีราษฎรเข้ามาจับจองพื้นที่อาศัยและทำกินอยู่มากขึ้น จึงเริ่มแบ่งเขตการปกครองในปี พ.ศ. 2516 ได้แยกพื้นที่ 8 หมู่บ้านของตำบลพระซอง ตั้งเป็น ตำบลโคกสี และแยกพื้นที่ 9 หมู่บ้านของตำบลหนองสัง ตั้งเป็น ตำบลวังยาง 
ในปี พ.ศ. 2523 ได้แยกพื้นที่หมู่ 7,10 บ้านยอดชาด รวมกับ 5 หมู่บ้าน ในพื้นที่ใกล้เคียงของตำบลวังยาง ตั้งเป็น ตำบลยอดชาด และในปี พ.ศ. 2539 ก่อนการจัดตั้งเป็นกิ่งอำเภอ 1 ปี ได้แยกพื้นที่ 4 หมู่บ้านของตำบลโคกสี ได้แก่ หมู่ 4 บ้านหนองโพธิ์, หมู่ 5 บ้านวังใน, หมู่ 6 บ้านโพนสว่าง กับหมู่ 9 บ้านหนองแคน ตั้งเป็น ตำบลหนองโพธิ์
การที่ตำบลวังยาง ตำบลโคกสี ตำบลยอดชาด กับตำบลหนองโพธิ์ ที่ถูกจัดตั้งขึ้นมาใหม่นี้มีพื้นที่รวมกันกว้างขวางและอยู่ห่างไกลจากที่ทำการอำเภอนาแกในขณะนั้น ทำให้ราษฎรไปติดต่อราชการได้รับความลำบากในการเดินทาง วันที่ 23 ธันวาคม พ.ศ. 2540 ทางราชการจึงประกาศแยกท้องที่ 4 ตำบล คือ ตำบลวังยาง ตำบลโคกสี ตำบลยอดชาด และตำบลหนองโพธิ์ จัดตั้งเป็น กิ่งอำเภอวังยาง ตามประกาศกระทรวงมหาดไทยเมื่อวันที่ 1 มิถุนายน พ.ศ. 2540 โดยมีผลบังคับตั้งแต่วันที่ 1 กรกฎาคม ปีเดียวกัน และต่อมาได้มีพระราชกฤษฎีกาลงวันที่ 24 สิงหาคม พ.ศ. 2550 ยกฐานะขึ้นเป็น อำเภอวังยาง โดยมีผลบังคับตั้งแต่วันที่ 8 กันยายน ปีเดียวกัน
การแบ่งเขตการปกครอง.
การปกครองส่วนภูมิภาค.
อำเภอวังยางแบ่งเขตการปกครองย่อยออกเป็น 4 ตำบล 27 หมู่บ้าน ได้แก่
การปกครองส่วนท้องถิ่น.
ท้องที่อำเภอวังยางประกอบด้วยองค์กรปกครองส่วนท้องถิ่น 3 แห่ง ได้แก่
อำเภอวังเจ้า

วังเจ้า เป็นอำเภอหนึ่งของจังหวัดตาก
ที่ตั้งและอาณาเขต.
อำเภอวังเจ้าตั้งอยู่ทางทิศตะวันออกของจังหวัด มีอาณาเขตติดต่อกับเขตการปกครองข้างเคียง ดังนี้
ประวัติ.
ท้องที่อำเภอวังเจ้าเดิมเป็นส่วนหนึ่งของอำเภอเมืองตาก ทางราชการได้แบ่งพื้นที่การปกครองออกมาตั้งเป็น กิ่งอำเภอวังเจ้า ตามประกาศกระทรวงมหาดไทยลงวันที่ 26 มิถุนายน พ.ศ. 2539 โดยมีผลบังคับตั้งแต่วันที่ 15 กรกฎาคม ปีเดียวกัน และต่อมาได้มีพระราชกฤษฎีกายกฐานะขึ้นเป็น อำเภอวังเจ้า ตามโครงการอำเภอเฉลิมพระเกียรติพระบาทสมเด็จพระมหาภูมิพลอดุลยเดชมหาราช บรมนาถบพิตร เนื่องในโอกาสมหามงคลเฉลิมพระชนมพรรษา 80 พรรษา 5 ธันวาคม 2550 ในวันที่ 24 สิงหาคม พ.ศ. 2550 โดยมีผลบังคับในวันที่ 8 กันยายน ปีเดียวกัน
การแบ่งเขตการปกครอง.
การปกครองส่วนภูมิภาค.
อำเภอวังเจ้าแบ่งพื้นที่การปกครองออกเป็น 3 ตำบล 28 หมู่บ้าน ได้แก่
การปกครองส่วนท้องถิ่น.
ท้องที่อำเภอวังเจ้าประกอบด้วยองค์การบริหารส่วนท้องถิ่น 4 แห่ง ได้แก่
อำเภอวังสมบูรณ์

วังสมบูรณ์ เป็น 1 ใน 9 อำเภอของจังหวัดสระแก้ว เดิมเป็นหมู่บ้านที่ 12, 18–19 ในตำบลเขาฉกรรจ์ อำเภอสระแก้ว จังหวัดปราจีนบุรี ทั้งหมด ต่อมาแยกพื้นที่ตำบลเขาฉกรรจ์ตั้งเป็นตำบลวังสมบูรณ์ในปี พ.ศ. 2519 และย้ายมาขึ้นกับกิ่งอำเภอวังน้ำเย็นในปีเดียวกัน ก่อนที่จะแยกออกมาตั้งเป็นกิ่งอำเภอในปี พ.ศ. 2540 และยกฐานะเป็นอำเภอเป็นทางการใน พ.ศ. 2550
ที่ตั้งและอาณาเขต.
อำเภอวังสมบูรณ์ตั้งอยู่ทางทิศตะวันตกเฉียงใต้ของจังหวัด มีอาณาเขตติดต่อกับเขตการปกครองข้างเคียง ดังนี้
ประวัติ.
ท้องที่อำเภอวังสมบูรณ์เดิมเป็นส่วนหนึ่งของอำเภอวังน้ำเย็น ทางราชการได้แบ่งพื้นที่การปกครองออกมาตั้งเป็น กิ่งอำเภอวังสมบูรณ์ ตามประกาศกระทรวงมหาดไทยลงวันที่ 1 มิถุนายน พ.ศ. 2540 โดยมีผลบังคับตั้งแต่วันที่ 1 กรกฎาคม ปีเดียวกัน และต่อมาได้มีพระราชกฤษฎีกายกฐานะขึ้นเป็น อำเภอวังสมบูรณ์ ในวันที่ 24 สิงหาคม พ.ศ. 2550 โดยมีผลบังคับตั้งแต่วันที่ 8 กันยายน ปีเดียวกัน
การแบ่งเขตการปกครอง.
การปกครองส่วนภูมิภาค.
อำเภอวังสมบูรณ์แบ่งพื้นที่การปกครองออกเป็น 3 ตำบล 48 หมู่บ้าน ได้แก่
การปกครองส่วนท้องถิ่น.
ท้องที่อำเภอวังสมบูรณ์ประกอบด้วยองค์กรปกครองส่วนท้องถิ่น 3 แห่ง ได้แก่
อำเภอโคกสูง

โคกสูง เป็นอำเภอหนึ่งของจังหวัดสระแก้ว
ที่ตั้งและอาณาเขต.
อำเภอโคกสูงตั้งอยู่ทางทิศตะวันออกเฉียงเหนือของจังหวัด มีอาณาเขตติดต่อกับเขตการปกครองข้างเคียง ดังนี้
ประวัติ.
ท้องที่อำเภอโคกสูงเดิมเป็นส่วนหนึ่งของอำเภอตาพระยา ทางราชการได้แบ่งพื้นที่การปกครองออกมาตั้งเป็น กิ่งอำเภอโคกสูง ตามประกาศกระทรวงมหาดไทยลงวันที่ 26 มิถุนายน พ.ศ. 2539 โดยมีผลบังคับตั้งแต่วันที่ 15 กรกฎาคม ปีเดียวกัน และต่อมาได้มีพระราชกฤษฎีกาเมื่อวันที่ 24 สิงหาคม พ.ศ. 2550 ยกฐานะขึ้นเป็น อำเภอโคกสูง โดยมีผลบังคับตั้งแต่วันที่ 8 กันยายน ปีเดียวกัน
การแบ่งเขตการปกครอง.
การปกครองส่วนภูมิภาค.
อำเภอโคกสูงแบ่งพื้นที่การปกครองออกเป็น 4 ตำบล 41 หมู่บ้าน ได้แก่
การปกครองส่วนท้องถิ่น.
ท้องที่อำเภอโคกสูงประกอบด้วยองค์กรปกครองส่วนท้องถิ่น 4 แห่ง ได้แก่
อำเภอบ้านคา

บ้านคา เป็นอำเภอหนึ่งของจังหวัดราชบุรี เป็นที่ตั้งของอุทยานแห่งชาติเฉลิมพระเกียรติไทยประจัน และยังเป็น 1 ใน 2 อำเภอของจังหวัดที่มีอาณาเขตติดกับประเทศพม่า
ที่ตั้งและอาณาเขต.
อำเภอบ้านคามีอาณาเขตติดต่อกับเขตการปกครองข้างเคียง ดังต่อไปนี้
ประวัติ.
ท้องที่อำเภอบ้านคาเดิมเป็นส่วนหนึ่งของอำเภอสวนผึ้ง ทางราชการได้แบ่งพื้นที่การปกครองออกมาตั้งเป็น กิ่งอำเภอบ้านคา ตามประกาศกระทรวงมหาดไทยลงวันที่ 1 มิถุนายน พ.ศ. 2540 โดยมีผลบังคับตั้งแต่วันที่ 1 กรกฎาคม ปีเดียวกัน และต่อมาได้มีพระราชกฤษฎีกายกฐานะขึ้นเป็น อำเภอบ้านคา ในวันที่ 24 สิงหาคม พ.ศ. 2550 โดยมีผลบังคับภายในวันที่ 8 กันยายน
เหตุการณ์สำคัญ.
4 มิถุนายน พ.ศ. 2545 ในช่วงเช้า นายทองมอญ เข็มทองขับรถรับส่งนักเรียนเพื่อไปส่งที่โรงเรียนบ้านคาวิทยา ระหว่างทางได้เกิดเหตุคนร้ายใช้อาวุธปืนเอ็ม 16ยิงใส่รถรับส่งนักเรียนจนเป็นเหตุให้เด็กเสียชีวิต 3 ราย บาดเจ็บ 12 ราย ในปัจจุบันยังไม่สามารถจับตัวคนร้ายได้
การแบ่งเขตการปกครอง.
การปกครองส่วนภูมิภาค.
อำเภอบ้านคาแบ่งพื้นที่การปกครองออกเป็น 3 ตำบล 41 หมู่บ้าน ได้แก่
การปกครองส่วนท้องถิ่น.
ท้องที่อำเภอบ้านคาประกอบด้วยองค์กรปกครองส่วนท้องถิ่น 3 แห่ง ได้แก่
อำเภอคลองเขื่อน

คลองเขื่อน เป็นอำเภอหนึ่งของจังหวัดฉะเชิงเทรา จัดตั้งขึ้นเป็นกิ่งอำเภอในปี พ.ศ. 2536 และยกฐานะขึ้นเป็นอำเภอลำดับที่ 11 ของจังหวัดฉะเชิงเทราในปี พ.ศ. 2550 เป็นหนึ่งในอำเภอสำคัญของจังหวัดฉะเชิงเทราในด้านการท่องเที่ยว พื้นที่อำเภอเป็นที่ราบลุ่มติดกับแม่น้ำบางปะกง ซึ่งเป็นแหล่งน้ำที่สำคัญสำหรับทำเกษตรกรรม
ที่ตั้งและอาณาเขต.
อำเภอคลองเขื่อนมีอาณาเขตติดต่อกับเขตการปกครองข้างเคียงดังนี้
ประวัติ.
ท้องที่อำเภอคลองเขื่อนเดิมเป็นส่วนหนึ่งของอำเภอบางคล้า ทางราชการได้แบ่งพื้นที่การปกครองตำบลก้อนแก้ว ตำบลคลองเขื่อน ตำบลบางเล่า ตำบลบางโรง และตำบลบางตลาด ออกมาตั้งเป็น กิ่งอำเภอคลองเขื่อน ตามประกาศกระทรวงมหาดไทยลงวันที่ 18 พฤษภาคม พ.ศ. 2536 โดยมีผลบังคับตั้งแต่วันที่ 31 พฤษภาคม ปีเดียวกัน เนื่องจากอยู่คนละฝั่งของแม่น้ำบางปะกงต้องข้ามเรือไปมาไม่สะดวก เพราะยังไม่มีสะพานข้ามเหมือนปัจจุบัน (สะพานกรมโยธาธิการสร้าง พ.ศ. 2537 ที่หัววัดบางตลาด) หรือถ้าจะไปทางรถยนต์ต้องอ้อมเข้าไปบริเวณแปดริ้วข้ามสะพานฉะเชิงเทราเฉลิมพระเกียรติ 72 พรรษาแล้วจึงวกกลับมาอำเภอบางคล้า
และต่อมาได้มีพระราชกฤษฎีกาเมื่อวันที่ 24 สิงหาคม พ.ศ. 2550 ยกฐานะขึ้นเป็น อำเภอคลองเขื่อน โดยมีผลบังคับตั้งแต่วันที่ 8 กันยายน ปีเดียวกัน กลายเป็นอำเภอลำดับที่ 11 ของจังหวัดฉะเชิงเทรา
การแบ่งเขตการปกครอง.
การปกครองส่วนภูมิภาค.
อำเภอคลองเขื่อนแบ่งเขตการปกครองย่อยออกเป็น 5 ตำบล 32 หมู่บ้าน ได้แก่
การปกครองส่วนท้องถิ่น.
ท้องที่อำเภอคลองเขื่อนประกอบด้วยองค์กรปกครองส่วนท้องถิ่น 5 แห่ง ได้แก่
ธงชาติโมร็อกโก

ธงชาติโมร็อกโก  เป็นธงสี่เหลี่ยมผืนผ้าพื้นสีแดงเกลี้ยง กว้าง 2 ส่วน ยาว 3 ส่วน กลางธงมีรูปเฉลวดาวห้าแฉกสีเขียวขอบสีดำ
ประเทศโมร็อกโกใช้สีแดงเป็นธงชาติมาตั้งแต่ศตวรรษที่ 16 กล่าวกันว่า สีแดงเป็นสัญลักษณ์ของสายเลือดที่ผูกพันระหว่างราชวงศ์กษัตริย์กับศาสดามุฮัมหมัด ซึ่งเป็นศาสดาในศาสนาอิสลาม ส่วนดาวสีเขียวคือพระราชลัญจกรแห่งกษัตริย์โซโลมอน ซึ่งได้ถูกเพิ่มลงบนธงชาติในปี พ.ศ. 2458 และได้มาใช้เป็นธงชาติจนถึงทุกวันนี้ แต่ปีที่ประกาศใช้ธงชาติอย่างเป็นทางการเมื่อปี พ.ศ. 2499 อันเป็นปีที่ได้รับเอกราชจากทั้ง 2 ชาติ คือ สเปน และ ฝรั่งเศส ในปี พ.ศ. 2455
วิกิพีเดียภาษาฮีบรู

วิกิพีเดียภาษาฮีบรู  เป็นสารานุกรมวิกิพีเดียที่จัดทำขึ้นในภาษาฮีบรู เริ่มสร้างเมื่อวันที่ 11 พฤษภาคม ค.ศ. 2003 ปัจจุบันวิกิพีเดียภาษาฮีบรูมีบทความมากกว่า บทความ (2025)
รายชื่อสายพันธุ์หมา

รายชื่อสายพันธุ์สุนัข เป็นการรวบรวมรายชื่อสายพันธุ์สุนัขทั่วโลก เพื่อเป็นการสะดวกต่อค้นหา การศึกษา ค้นคว้าเกี่ยวกับวงจรชีวิตความเป็นอยู่ของสุนัข
สำหรับผู้ที่จะเพิ่มเติมรายชื่อสายพันธุ์สุนัข ขอให้เรียงลำดับตามตัวอักษร เพื่อให้ง่ายต่อการเพิ่มเติมรายชื่อ ในส่วนของรายชื่อสายพันธุ์สุนัขที่มีคนเริ่มเขียนบทความแล้วดูได้ที่ หมวดหมู่
<templatestyles src="Hlist/styles.css"/>
ดูเพิ่ม.
เลิฟเชินเป็นสุนัขที่หายากที่สุดในโลก
วิกิพีเดียภาษาอาหรับ

วิกิพีเดียภาษาอาหรับ  เป็นสารานุกรมวิกิพีเดียที่จัดทำขึ้นในภาษาอาหรับมาตรฐานสมัยใหม่ เริ่มสร้างเมื่อวันที่ 9 กรกฎาคม ค.ศ. 2003 ปัจจุบันวิกิพีเดียภาษาอาหรับมีบทความ บทความ (2025) โดยเป็นวิกิพีเดียภาษากลุ่มเซมิติกภาษาแรกที่มีบทความมมากกว่า 100,000 บทความ ในวันที่ 25 พฤษภาคม ค.ศ. 2009 และเป็นภาษาเซมิติกแรกที่มีบทความผ่าน 1 ล้านบทความในวันที่ 17 พฤศจิกายน ค.ศ. 2019
การเซ็นเซอร์.
ซีเรีย.
วิกิพีเดียภาษาอาหรับเคยถูกบล็อกในประเทศซีเรียโดยไม่ทราบสาเหตุจากรัฐบาลซีเรียอย่างเป็นทางการ ภายหลังจึงยกเลิกการบล็อก
วิกิพีเดียภาษาอังกฤษอย่างง่าย

วิกิพีเดียภาษาอังกฤษอย่างง่าย  เป็นสารานุกรมวิกิพีเดียที่จัดทำขึ้นในภาษาอังกฤษ โดยหลักเขียนด้วยภาษาอังกฤษพื้นฐานและภาษาอังกฤษพิเศษ ถือเป็นหนึ่งในเจ็ดวิกิพีเดียที่เขียนเป็นภาษากลุ่มแองกลิกหรือพิดจิน/ครีโอลฐานอังกฤษ เว็บไซต์นี้มีจุดมุ่งหมายที่จะจัดทำสารานุกรมสำหรับ "ผู้ที่มีความต้องการต่างกัน เช่น นักเรียน เด็ก ผู้ใหญ่ที่มีความบกพร่องในการเรียนรู้ และผู้ที่พยายามเรียนภาษาอังกฤษ" รูปแบบการนำเสนอแบบพื้นฐานของวิกิพีเดียภาษาอังกฤษอย่างง่ายทำให้เป็นประโยชน์แก่ผู้เริ่มเรียนภาษาอังกฤษ เมื่อเทียบกับวิกิพีเดียภาษาอังกฤษแบบปกติ วิกิพีเดียรูปแบบนี้ให้ข้อมูลที่เข้าใจได้ง่ายกว่าด้วยโครงสร้างคำศัพท์และวากยสัมพันธ์ที่เรียบง่าย ถึงแม้มุมมองจากข้อมูลดิบจะตกหล่นไปบ้างก็ตาม
วิกิพีเดียภาษายูเครน

วิกิพีเดียภาษายูเครน  เป็นสารานุกรมวิกิพีเดียที่จัดทำขึ้นในภาษายูเครน เริ่มสร้างเมื่อ 30 มกราคม ค.ศ. 2004 ข้อมูลเมื่อ 2025[ [update]] วิกิพีเดียภาษายูเครนมีบทความ บทความ
ข้อมูลเมื่อ พฤศจิกายน 2022[ [update]] วิกิพีเดียภาษายูเครนมีผู้เข้าชมมากเป็นอันดับ 2 ในประเทศยูเครน โดยมีจำนวนผู้เข้าชมที่ 90 ล้านครั้ง เป็นรองเพียงวิกิพีเดียภาษารัสเซียที่ 100 ล้านครั้ง มีแนวโน้มระยะยาวที่ฉบับภาษายูเครนจะได้รับความนิยมเพิ่มมากขึ้นเมื่อเทียบกับฉบับภาษารัสเซียที่มีความโดดเด่นในอดีต
วิกิพีเดียภาษาเดนมาร์ก

วิกิพีเดียภาษาเดนมาร์ก เป็นสารานุกรมวิกิพีเดียที่จัดทำขึ้นในภาษาเดนมาร์ก ปัจจุบันวิกิพีเดียภาษาเดนมาร์กมีบทความมากกว่า 75,000 บทความ (ธันวาคม พ.ศ. 2550)
วิกิพีเดียภาษาโรมาเนีย

วิกิพีเดียภาษาโรมาเนีย  เป็นสารานุกรมวิกิพีเดียที่จัดทำขึ้นในภาษาโรมาเนีย เริ่มสร้างเมื่อ 12 กรกฎาคม พ.ศ. 2546 ณ วันที่ #เปลี่ยนทาง วิกิพีเดียภาษานี้มี และเป็นวิกิพีเดียที่มีขนาดใหญ่เป็นอันดับที่ 32 จากทั้งหมด
พระเจ้าบรมวงศ์เธอ พระองค์เจ้าประดิษฐาสารี

พระเจ้าบรมวงศ์เธอ พระองค์เจ้าประดิษฐาสารี (19 กรกฎาคม พ.ศ. 2408 — 18 มีนาคม พ.ศ. 2505) พระราชธิดาในพระบาทสมเด็จพระจอมเกล้าเจ้าอยู่หัว ประสูติแต่เจ้าจอมมารดาดวงคำ พระราชนัดดาในเจ้าอนุวงศ์แห่งเวียงจันทน์ และเป็นพระบรมวงศ์ที่พระชันษาสูงสุดในราชวงศ์จักรี และทรงดำรงตำแหน่งองค์กุลเชษฐ์อีกด้วย
พระประวัติ.
พระเจ้าบรมวงศ์เธอ พระองค์เจ้าประดิษฐาสารี ประสูติเมื่อวันพุธ เดือน 8 แรม 11 ค่ำ ปีฉลู ตรงกับวันที่ 19 กรกฎาคม พ.ศ. 2408 เป็นพระราชธิดาพระองค์ที่ 75 ในพระบาทสมเด็จพระจอมเกล้าเจ้าอยู่หัว และที่ 2 ของเจ้าจอมมารดาดวงคำ พระธิดาของเจ้าคลี่ และเป็นพระราชนัดดาในเจ้าอนุวงศ์แห่งเวียงจันทน์ มีพระโสทรเชษฐภคินีพระองค์หนึ่ง คือ พระเจ้าบรมวงศ์เธอ พระองค์เจ้านารีรัตนา ด้วยพระมารดาเป็นเจ้าจากเวียงจันทน์ พระบรมชนกนาถจึงมีพระราชดำรัสเรียกพระองค์ว่า ลูกลาวน้อย
พระองค์เป็นผู้ให้การอุปถัมภ์หม่อมราชวงศ์ชื่น นพวงศ์ ซึ่งต่อมาได้ครองสมณศักดิ์เป็นสมเด็จพระสังฆราชเจ้า กรมหลวงวชิรญาณวงศ์ สมเด็จพระสังฆราชพระองค์ที่ 13 แห่งกรุงรัตนโกสินทร์ เมื่อครั้งยังทรงพระเยาว์
ในพระราชพิธีเฉลิมพระราชมณเฑียร พระราชพิธีบรมราชาภิเษก พุทธศักราช 2493 พระเจ้าบรมวงศ์เธอ กรมหลวงทิพยรัตนกิริฎกุลินี และพระเจ้าบรมวงศ์เธอ พระองค์เจ้าประดิษฐาสารี ในฐานะที่เป็นพระบรมวงศ์ฝ่ายในที่มีพระอาวุโสสูงสุด (รองจากสมเด็จพระศรีสวรินทิราบรมราชเทวี พระพันวัสสาอัยยิกาเจ้า) จึงเป็นผู้ทำหน้าที่ปูลาดพระที่ถวายพระบาทสมเด็จพระปรมินทรมหาภูมิพลอดุลยเดช และสมเด็จพระนางเจ้าสิริกิติ์ พระบรมราชินี ในคราวนั้น
พระเจ้าบรมวงศ์เธอ พระองค์เจ้าประดิษฐาสารี สิ้นพระชนม์เมื่อวันที่ 18 มีนาคม พ.ศ. 2505 สิริพระชันษา 96 ปี นับเป็นพระราชบุตรในพระบาทสมเด็จพระจอมเกล้าเจ้าอยู่หัวที่มีพระชันษาสูงที่สุดและมีพระชนม์ชีพเป็นพระองค์สุดท้าย และเป็นพระบรมวงศ์ที่พระชันษาสูงสุดในพระราชวงศ์จักรี โดยมีพระชันษายืนยาวถึง 6 แผ่นดิน ในการนี้ พระบาทสมเด็จพระปรมินทรมหาภูมิพลอดุลยเดช และสมเด็จพระนางเจ้าสิริกิติ์ พระบรมราชินีนาถ เสด็จพระราชดำเนินไปในการพระราชทานเพลิงพระศพ ณ พระเมรุวัดเทพศิรินทราวาส ในวันที่ 4 กรกฎาคม พ.ศ. 2505<ref name="http://www.ratchakitcha.soc.go.th/DATA/PDF/2505/D/059/9.PDF">ราชกิจจานุเบกษา, หมายกำหนดการ ที่ ๑๓/๒๕๐๕ พระราชทานเพลิงพระศพ พระเจ้าบรมวงศ์เธอ พระองค์เจ้าประดิษฐาสารี ณ พระเมรุวัดเทพศิรินทราวาส พุทธศักราช ๒๕๐๕ เล่ม 79, ตอน ๕๙ ง, 1 กรกฎาคม พ.ศ. 2505, หน้า 9</ref> ต่อมามีการเปลี่ยนวันหมายกำหนดการเสด็จฯ พระราชทานเพลิงพระศพ เป็นวันที่ 12 กรกฎาคม พ.ศ. 2505 การนี้ เจ้าชายวงศ์สว่าง มกุฎราชกุมารแห่งลาว เสด็จฯ แทนพระองค์ ทรงร่วมพระพิธีดังกล่าวด้วย
วิกิพีเดียภาษากาตาลา

วิกิพีเดียภาษากาตาลา  หรือ วิกิพีเดียภาษาบาเลนเซีย  เป็นสารานุกรมวิกิพีเดียที่จัดทำขึ้นในภาษากาตาลา (รวมภาษาบาเลนเซีย) เริ่มสร้างเมื่อ 16 มีนาคม ค.ศ. 2001 ปัจจุบันวิกิพีเดียภาษากาตาลามีบทความ บทความ วิกิพีเดียภาษานี้มีชื่อเสียงจากการมีบทความที่มีคุณภาพจำนวนมาก ซึ่งแสดงให้เห็นถึงการแสดงออกทางออนไลน์ที่สำคัญของภาษากาตาลา แม้ว่าจะมีสถานะเป็นภาษาชนกลุ่มน้อยก็ตาม
ประวัติ.
ในวันที่ 16 มีนาคม ค.ศ. 2001 จิมมี เวลส์ประกาศว่าตนต้องการสร้างวิกิพีเดียในภาษาอื่น และระบุด้วยว่ามีความสนใจในการสร้างรุ่นภาษากาตาลา เริ่มแรกได้ทำการทดสอบใน "deutsche.wikipedia.com" และไม่กี่นาทีต่อมา จึงสร้างวิกิพีเดียภาษากาตาลาขึ้นในโดเมน "catalan.wikipedia.com"
หมายเหตุ.
<templatestyles src="Reflist/styles.css" />
แอ็บบา

วงดนตรีป็อปสัญชาติสวีเดน
แอ็บบา (ABBA; "-ə",) เป็นวงดนตรีป็อปสัญชาติสวีเดน ตั้งวงขึ้นในสต็อกโฮล์มเมื่อปี ค.ศ. 1972 โดยอังเนียตา เฟ็ลต์สกูก, บยอร์น อุลเวียส, เบนนี อันเดอร์สซัน และ อันนิ-ฟริด ลิงสคัด ชื่อวงมาจากอักษรย่อ จากอักษรแรกของชื่อสมาชิกแต่ละคน แอ็บบาเป็นวงดนตรีหนึ่งที่ประสบความสำเร็จสูงสุดในเชิงพาณิชย์วงหนึ่งในประวัติศาสตร์ดนตรีป็อป มีผลงานเพลงอยู่บนอันดับต้น ๆ ของชาร์ตมาตลอดตั้งแต่ปี 1974 ถึง 1983 ในปี 1974 แอ็บบาเป็นวงดนตรีชาวสวีเดนวงแรกที่ชนะยูโรวิชัน ซึ่งชนะด้วยผลงานเพลง "วอเตอร์ลู" เพลงซึ่งในปี 2005 ได้รับเลือกให้เป็นเพลงที่ดีที่สุดในประวัติศาสตร์ของการแข่งขันยูโรวิชั่นเนื่องในโอกาส
ในช่วงปีซึ่งวงดำเนินผลงานอยู่หลัก ๆ นั้นประกอบด้วยคู่สมรสสองคู่: เฟ็ลต์สกูก กับ อุลเวียส และ ลิงสตัด กับ อันเดอร์สซัน แต่ด้วยความนิยมในวงที่สูงขึ้นอย่างมาก ชีวิตส่วนตัวของสมาชิกก็ได้รับผลกระทบอย่างหนักจนในที่สุดทำให้ทั้งสองคู่เลิกรากัน การเปลี่ยนแปลงในความสัมพันธ์นี้ต่อมาสะท้อนผ่านในผลงานเพลงที่เปลี่ยนในยุคหลัง ๆ ซึ่งมีเนื้อร้องที่มืดแและออกไปทางการใคร่ครวญตนเอง หลังการยุบวง อันเดอร์สซันและอุลเวียสประสบความสำเร็จในสายงานแต่วดนตรีสำหรับการแสดงบนเวที ส่วนลิงสตัดกับเฟ็ลต์สกูกยังคงดำเนินหน้าสายงานแสดงเดี่ยว
สิบปีหลังการยุบวง อัลบัมรวมเพลง "แอ็บบาโกลด์" ได้ถูกปล่อยออกมาและกลายเป็นอัลบัมขายดีทั่วโลก ในปี 1999 ดนตรีของแอ็บบาถูกนำไปใช้ในละครดนตรีที่ประสบความสำเร็จอย่างสูงไปทั่วโลก "มามามิอา!" และภาพยนตร์ปี 2008 ในชื่อเดียวกัน ก็เป็นภาพยนตร์ที่มีรายได้สูงสุดในสหราชอาณาจักรประจำปี ภาพยนตร์ภาคต่อ "มามามิอา เฮียร์วีโกอะเกน" ปล่อยในอีก 10 ปีให้หลังในปี 2018 ที่ซึ่งปีเดียวกันวงแอ็บบามีรายงานว่ากำลังอัดเพลงใหม่จำนวนสองเพลงหลังขาดการเคลื่อนไหวมาเป็นเวลากว่า 35 ปี
แอ็บบาเป็นศิลปินดนตรีที่ขายดีที่สุดในโลกวงหนึ่ง ด้วยผลงานเพลงถูกจำหน่ายไปประมาณ 200 ล้านฉบับทั่วโลก ในปี 2012 แอ็บบาได้รับการจัดอันดับอยู่ที่แปดสำหรับศิลปินที่ขายดีที่สุดในสหราชอาณาจักรด้วยยอดจำหน่ายซิงเกิลสูงถึง 11.2 ล้านแผ่น และได้รับการยอมรับเป็นส่วนหนึ่งของหอเกียรติยศร็อกแอนด์โรลในปี 2010 และในปี 2015 เพลง "Dancing Queen" ได้รับการยอมรับโดยเรเคิดดิงอะคาเดมีให้เป็นเพลงในหอเกียรติยศแกรมมี
ภาษาถิ่นอารัน

ภาษาถิ่นอารัน (อารัน:) เป็นรูปแบบมาตรฐานรูปแบบหนึ่งของภาษาอุตซิตาสำเนียงกัสกอญถิ่นพิรินี ใช้กันในหน่วยดินแดนพิเศษอารัน ทางทิศตะวันตกเฉียงเหนือของแคว้นกาตาลุญญา ติดพรมแดนระหว่างประเทศสเปนกับประเทศฝรั่งเศส ภาษาถิ่นอารันเป็นภาษาราชการของหน่วยดินแดนดังกล่าวร่วมกับภาษากาตาลาและภาษาสเปน และในปี พ.ศ. 2553 สภานิติบัญญัติกาตาลุญญาได้มีมติให้ภาษานี้เป็นภาษาราชการภาษาที่ 3 ของทั้งแคว้นกาตาลุญญา
ตัวสะกดอย่างเป็นทางการของชื่อเมืองต่าง ๆ ในดินแดนอารันจะใช้ภาษาถิ่นอารันเป็นหลัก เช่น ตัวสะกดชื่อเมือง จะปรากฏในแผนที่และบนป้ายบอกทางต่าง ๆ แทนที่ตัวสะกด ซึ่งเป็นชื่อในภาษากาตาลาและภาษาสเปน
สเปเนียล

สเปเนียล  เป็นชนิดของสุนัขในจำพวกสุนัขเก็บเหยื่อ (Gun dog หรือ Bird dog) ลักษณะโดยทั่วไปคือมีขนยาวและหูปรก สำหรับการผสมพันธุ์นั้นมีจุดประสงค์เพื่อเป็นสุนัขของนายพราน
รายชื่อค้างคาว

รายชื่อค้างคาว เป็นการรวบรวมรายชื่อค้างคาวในแต่ละสายพันธุ์ทั่วโลก เพื่อเป็นการสะดวกต่อค้นหา การศึกษา ค้นคว้าเกี่ยวกับวงจรชีวิตความเป็นอยู่ของค้างคาว 
สำหรับผู้ที่จะเพิ่มเติมรายชื่อค้างคาว ขอให้เรียงลำดับตามตัวอักษร เพื่อให้ง่ายต่อการเพิ่มเติมรายชื่อ ในส่วนของรายชื่อค้างคาวที่มีคนเริ่มเขียนบทความแล้วดูได้ที่ หมวดหมู่
<templatestyles src="Hlist/styles.css"/>
ขจัดภัย กาญจนาภา

ขจัดภัย กาญจนาภา ชื่อเล่น บิ๊ก เป็นที่รู้จักกันในชื่อ บิ๊ก พาราด็อกซ์ เกิดเมื่อวันที่ 26 กรกฎาคม พ.ศ. 2519 เป็นมือกีตาร์ของวง พาราด็อกซ์ ซึ่งเป็นวงดนตรีแนวอินดี้ที่มีชื่อเสียงในประเทศไทย ได้เข้ามาร่วมวงโดยการชักนำของ อิทธิพงศ์ กฤดากร ณ อยุธยา หรือ ต้า พาราด็อกซ์ ในสมัยที่ยังเป็นนิสิตอยู่ที่ คณะนิติศาสตร์ จุฬาลงกรณ์มหาวิทยาลัย ให้เข้ามาช่วยงาน
การศึกษา.
จบการศึกษาในระดับมัธยมศึกษาจากโรงเรียนสาธิตแห่งมหาวิทยาลัยเกษตรศาสตร์ และสำเร็จการศึกษาในระดับปริญญาตรีจากคณะนิติศาสตร์ จุฬาลงกรณ์มหาวิทยาลัย ในปี พ.ศ. 2541
การทำงาน.
ขจัดภัย กาญจนาภา หรือ บิ๊ก ได้เข้ามาช่วยเหลือวงพาราด็อกซ์ในการออกตระเวนทัวร์คอนเสิร์ตอัลบั้ม Lunatic Planet ในฐานะมือกีต้าร์แบ็คอัพ โดยคำแนะนำของ พรภัฏ ชีวีวัฒน์ หรือ โน้ต ผู้รับตำแหน่งมือกลองในขณะนั้น ก็กลายมาเป็นกำลังสำคัญของวงและมีบทบาทต่อเพลงต่าง ๆ ของพาราด็อกซ์ จนได้เข้ามาเป็นสมาชิกหลักอย่างเป็นทางการ 
ปัจจุบันเป็นนักดนตรีแบ็คอัพให้กับศิลปินในค่ายจีเอ็มเอ็ม แกรมมี่ เช่น พลพล พลกองเส็ง ควบคู่ไปกับการเป็นสมาชิกวงพาราด็อกซ์
แบตเตอรี่กระดาษ

แบตเตอรี่กระดาษ  เป็นผลิตภัณฑ์ต้นแบบของแบตเตอรี่ที่สามารถโค้งงอ เหมือนกระดาษ โดยทำจากกระดาษและท่อนาโนคาร์บอน (carbon nanotube) ทำวิจัยโดยสถาบันโพลิเทคนิคเรนส์ซเลียร์ (Rensselaer Polytechnic Institute หรือ RPI) สามารถทำงานได้ในอุณหภูมิระหว่าง -100 ถึง 300 องศาฟาเรนไฮต์ ให้แรงดันไฟฟ้า 2.5 โวลต์ เพียงพอสำหรับผลิตภัณฑ์พัดลมขนาดจิ๋วและไฟฉาย 
แบตเตอร์รี่กระดาษเกิดจากงานวิจัยของนักศึกษาต่างสถาบันเริ่มจากนักศึกษาจากโรงเรียนแห่งหนึ่งในนิวยอร์ก ที่คิดหาวิธีละลายกระดาษ เพื่อทำเป็นเยื่อกรองสำหรับเครื่องฟอกไต ขณะที่นักศึกษาแผนกวัสดุศาสตร์จากเทคนิคเรนส์เซเลเออร์ ศึกษาวิธีทำวัสดุผสมคาร์บอนนาโนทิวบ์(carbon nanotube) หรือโครงการการทำท่อนาโนจิ๋วด้วยพลาสติก
บิลิโบ

บิลิโบ  เป็นของเล่นที่นักออกแบบชาวสวิตเซอร์แลนด์ชื่อ อเล็กซ์ ฮอคสตราสเซอร์ และนักวิจัยของโรงพยาบาลเด็ก มหาวิทยาลัยซูริก ลักษณะเป็นเหมือนถ้วยพลาสติกที่สามารถนำมาทำเป็น เก้าอี้ หมวก อุโมงค์ และถังน้ำ ได้รางวัลของเล่นยอดเยี่ยมประจำปี พ.ศ. 2549
กะเหรี่ยงบเว

กะเหรี่ยงบเว (B’ghwe Karen) หรือ แบร (Bre) หรือ กะเหรี่ยงแดง เรียกตัวเองว่า กะยา (Ka-ya) คนไทยเรียก ยางแดง พม่าเรียกว่า คะยินนี (Kayin-ni) สมัยใหม่เรียก คะยา (Kayah) ชาวอังกฤษ เรียก คาเรนนี (Karen-ni) เป็นหนึ่งในกลุ่มชาติพันธุ์ย่อยของกะเหรี่ยงในประเทศไทย ผู้ชายนุ่งกางเกงขาสั้นสีแดง โพกศีรษะ นิยมสักข้างหลัง ผู้หญิงนุ่งกระโปรงสั้น และสวมกำไลไม้ไผ่ที่ข้อเท้า
กะยัน

กะยัน (Kayan) เป็นชนเผ่าที่อาศัยอยู่ในประเทศพม่าในรัฐกะยา หรือที่คนไทยเรียกพวกเขาว่ากะเหรี่ยงคอยาว เนื่องจากผู้หญิงของเผ่านี้จะสวมห่วงทองเหลืองไว้ที่คอจนดูเหมือนว่าคอยาว ปัจจุบันอพยพหนีภัยสงครามมาอยู่ที่บ้านห้วยปูแกง บ้านในสอย บ้านห้วยเสือเฒ่า อำเภอเมือง จังหวัดแม่ฮ่องสอน
ความเข้าใจผิด.
สื่อประชาสัมพันธ์หลายชิ้นเรียกชาวกะยันอย่างผิด ๆ ว่า ปะด่อง หรือ ปาด่อง ซึ่งชาวกะยันส่วนใหญ่จะปฏิเสธว่าไม่ใช่พวกเดียวกัน พวกเขาต้องการให้เรียกว่า กะยัน หรือ กะย้าน บางคนก็เรียกตัวเองว่ากะเหรี่ยงคอยาวอย่างคนไทย อีกทั้งคนไทยจำนวนไม่น้อยมักเข้าใจผิดว่ากะเหรี่ยงทุกคนมีลักษณะการแต่งกายเหมือนกับ กะยัน
ทอล์กกินทูมายเซลฟ์

ทอร์คกิ้ง ทู มายเซลฟ์ (; โรมาจิ: "Tokin Tu Maiserufu"; : talkin' 2 myself) เป็นซิงเกิลที่ 42 ของอายูมิ ฮามาซากิ วางจำหน่ายในวันที่ 19 กันยายน พ.ศ. 2550 เป็นซิงเกิลที่สองของปี พ.ศ. 2550 ของอายูมิ ฮามาซากิ โดยเนื้อเพลง talkin' 2 myself เป็นเพลงที่แต่งขึ้นขณะที่อายูมิกำลังมีข่าวเลิกรากับโทโมยะ นางาเสะแห่งวง TOKIO 
เพลง talkin' 2 myself เป็นซิงเกิลที่เปิดตัวในอันดับที่ 1 ออริกอนชาร์ตที่น้อยที่สุดของอายูมิด้วยยอดขายเพียงแค่ 70,325 แผ่นในสัปดาห์แรก แต่ก็เป็นซิงเกิลที่ 29 ที่ขึ้นถึงอันดับที่ 1 ออริกอนชาร์ต
เพลง talikn' 2 myself เป็นเพลงประกอบโฆษณากล้องดิจิตอลของพานาโซนิค ส่วนเพลงหน้าบีอย่าง decision เป็นเพลงประกอบโฆษณาของ music.jp และนอกจากนี้ยังมีเพลง fated ในเวอร์ชันออเครสตาอีกด้วย
มิวสิกวิดีโอ.
นอกจากนี้ ในมิวสิกวิดีโอยังมีป้ายภาษาไทยเขียนว้ว่า "ผลสตรอเบอรี่" อีกด้วย
ค้างคาวกินแมลงนิ้วสั้น

ค้างคาวกินแมลงนิ้วสั้น  เป็นสายพันธุ์ของค้างคาวกินแมลง จัดอยู่ในไฟลัมสัตว์มีแกนสันหลัง ชั้นสัตว์เลี้ยงลูกด้วยนม อันดับ ค้างคาว พบได้ทั่วไปในยุโรปเอเชียและแอฟริกาเหนือ
ลักษณะ.
มีขนสั้น สีน้ำตาลเข้ม หลังจากการสลัดขนในมิถุนายน (ตัวผู้) หรือ กรกฎาคม/สิงหาคม (ตัวเมีย) จะเปลี่ยนเป็นสีน้ำตาลแดงก่อนเริ่มฤดูหนาว
เมื่อตื่นหรือนอนอุณหภูมิของร่างกายจะอยู่ที่ 36.5 ° C (97.7 ° F)
โนเวย์ทูเซย์ (เพลงอายูมิ ฮามาซากิ)

โน เวย์ ทู เซย์ (; โรมาจิ: "No wei to sei"; : No way to say) เป็นซิงเกิลที่ 31 ของอายูมิ ฮามาซากิ เป็นซิงเกิลที่ 18 ที่ขึ้นอันดับที่ 1 ออริกอนชาร์ต โดยมียอดขายรวมมากกว่า 460,000 แผ่น โดยมิวสิกวิดีโอเพลง No way to say พูดถึงเกี่ยวกับพ่อของอายูมิที่ทิ้งเธอไปตั้งแต่เด็ก ซึ่งมิวสิกวิดีโอเพลงนี้ได้รับรางวัล "Best Pop Video" จาก MTV Video Music Awards Japan 2004 อีกทั้งยังเป็นเพลงยอดเยี่ยมจาก Japan Record Award ในปี 2003 เพลง No way to say ถูกบรรจุอยู่ในมินิอัลบั้ม Memorial Address และ A BEST 2 -BLACK-
จักรกลสาวใส ใจวัยทีน

จักรกลสาวใส ใจวัยทีน  เป็นผลงานที่สร้างสรรค์โดย Rob Renzetti ได้ถูกฉายทางช่อง Nickelodeon โดยแบ่งเป็นตอน ตอนละประมาณ 22 นาที แต่ละตอนยังมีย่อยอีก 2 ตอน ตอนละประมาณ 11 นาที เป็นเรื่องราวของหุ่นยนต์สาวที่ชื่อ “เจนนี่ (Jenny) ” เป็นตัวเดินเรื่อง เป็นเรื่องที่ได้รับความนิยมเรื่องหนึ่งในฝั่งอเมริกา และทั่วโลกที่ออกฉาย
เนื้อเรื่อง.
เจนนี่ (Jenny) หรือ XJ-9 เป็นหุ่นยนต์ที่ ดร.เวกแมน (Dr. Wakeman) สร้างขึ้น เธอมีหน้าที่ปกป้องโลกจากอันตราย และ คอยต่อสู้กับเหล่าร้ายต่างๆ เธอไม่เคยมีเพื่อนที่เป็นมนุษย์เลย จนกระทั่งเธอได้รู้จักกับแบรด (Brad) และ ทัก (Tuck) และได้คบเป็นเพื่อนกัน จากนั้นชีวิตของเธอก็เปลี่ยนไป และนี่คือจุดเริ่มต้นของเรื่องทั้งหมด ไม่ว่าจะเป็น เรื่องราวการต่อสู้ของเจนนี่ ความสัมพันธ์ระหว่างเพื่อน รวมถึงเรื่องความรักด้วย
ตัวละคร.
ตัวละครอื่น ๆ.
<templatestyles src="Col-begin/styles.css"/>
ทีมงาน.
ผู้กำกับ.
<templatestyles src="Col-begin/styles.css"/>
ทีมพากย์.
<templatestyles src="Col-begin/styles.css"/>
รายชื่อตอน.
<templatestyles src="Col-begin/styles.css"/>
แบรด คาร์บังเคิล

แบรด คาร์บังเคิล หรือ แบรดลี่  เป็นตัวการ์ตูนจากเรื่อง "จักรกลสาวใส ใจวัยทีน" เขาเป็นเพื่อนบ้านที่อยู่ถัดไปจากบ้านเจนนี่ อายุประมาณ 16 ปี ผมสีแดง ตาสีดำ ตัวเตี้ยกว่าเจนนี่หน่อยเดียว เขามีน้องชายอยู่คนเดียวชื่อว่า ทัก (Tuck) ไม่ปรากฏพ่อแม่ของเขา 
แบรดเป็นตัวละครที่มีความสำคัญต่อเจนนี่มาก เพราะเขาเป็นผู้ที่คอยแนะนำสิ่งรอบตัว ถ้าหากเจนนี่ไม่เข้าใจอะไรมักจะปรึกษาแบรดก่อน ฉะนั้นจึงเห็นเขาออกแทบทุกตอน แต่ก็มีบางตอนที่เขาไม่ได้ออกเลย หรือออกแค่นิดหน่อย ใน Season 1 ดูเหมือนแบรดจะไม่ค่อยห่วงใยเจนนี่สักเท่าไหร่ แต่หลังจาก Season 2 ไปแล้ว เขาก็เริ่มแสดงความเป็นพระเอกออกมา
นิสัยของแบรด.
แบรดเป็นคนไม่เก่งเรื่องการต่อสู้ มีเรื่องกับใครทีไรต้องให้เจนนี่ช่วยทุกที แต่ว่าเขาเป็นคนหัวไวมาก สามารถเรียนรู้การขับ UFO ได้ในเวลารวดเร็ว และยังถนัดสเกตบอร์ดอีกด้วย เขาชอบความท้าทาย ไม่ค่อยตกใจอะไรง่ายๆ มองโลกในแง่ดี เป็นคนใจกว้าง คบเพื่อนง่าย แต่จีบสาวไม่เก่ง บางครั้งเขาก็เป็นตัวก่อปัญหาให้เจนนี่ตามมาแก้
ตอนแรกของแบรด.
แบรดปรากฏตัวครั้งแรกใน Season1 ตอน “It Came from Next Door” เขาแอบเห็นเจนนี่เพียงครู่เดียวที่บ้านของเธอ เขาจึงปีนหน้าต่างไปหาเจนนี่ถึงในห้อง แล้วเขาก็รู้ความจริงเรื่องเจนนี่เป็นหุ่นยนต์อยู่ในบ้านของดร.เวกแมน เขารู้สึกชื่นชมเจนนี่มาก และขอเป็นเพื่อนกับเธอ เขาจึงเป็นเพื่อนคนแรกของเธอ นอกจากนั้นแบรดยังคอยให้คำแนะนำเจนนี่หลายเรื่อง เช่น การเป็นวัยรุ่น การไปโรงเรียน รวมถึงการคบเพื่อนด้วย แต่บางครั้งเขาก็ก่อเรื่องซะเอง จนต้องทะเลาะกับเจนนี่
แบรด หนุ่มผู้มีเสน่ห์กับหุ่นยนต์ และเอเลี่ยน.
เป็นที่น่าแปลกใจว่า แบรดเป็นหนุ่มที่ไม่ค่อยมีเสน่ห์กับสาวๆ ที่เป็นมนุษย์ เขาเคยพยายามคบกับผู้หญิงคนอื่น แต่สุดท้ายก็ต้องพลาดไปหมด แต่สาวที่ผ่านเข้ามาในชีวิตของเขากลับเป็นหุ่นยนต์และเอเลี่ยน นอกจากเจนนี่แล้ว ก็ยังมีเมโลดี้ที่เป็นหุ่นยนต์สาวสวยอีกตัว และก็มีแทมมี่ เอเลี่ยนสาวที่อยู่ในกลุ่มเอเลี่ยนอันธพาลที่ชื่อว่า The Space Bikers
นอรา เวกแมน

นอรา เวกแมน  เป็นตัวการ์ตูนจากเรื่อง My Life as a Teenage Robot เธอเป็นคนที่สร้างเจนนี่ขึ้นมา เธอจึงเป็นแม่ของเจนนี่ คนส่วนใหญ่จะเรียกนอราว่า “คุณ เวกแมน” หรือจะรียกว่า “ดร.เวกแมน” ก็ได้ ส่วนชื่อ “นอรา” นั้น มักจะเป็นเพื่อนที่เป็นคนเรียกมากกว่า บุคลิกของ ดร.เวกแมน ก็คือ หญิงวัยกลางคน ผมสีขาว ตัวเตี้ย สวมแว่นตาสีแดง ซึ่งตรงกันข้ามกับ ดร.มอกก์เพื่อนของเธอเกือบทุกอย่าง ยกเว้นตัวเตี้ย ที่เหมือนกัน แต่ ดร.เวกแมน จะสูงกว่า ดร.มอกก์ นิดหน่อย
ดร.เวกแมน ชอบเรียกเจนนี่ว่า XJ-9 และรักเจนนี่เหมือนลูกคนหนึ่งเลยทีเดียว แต่บางครั้งก็ทะเลาะกับเจนนี่ เพราะเจนนี่เอาแต่ใจตามประสาวัยรุ่น จนบางครั้ง ดร.เวกแมน รำพึงรำพันกับตัวเองว่า “จะสร้างหุ่นวัยรุ่นไปทำไม” แต่สุดท้ายก็ทิ้งกันไม่ขาด
นิสัยของ ดร.เวกแมน.
เธอเป็นคนชอบเก็บตัวอยู่ในบ้านเพื่อประดิษฐ์สิ่งของ ค่อนข้างขี้กังวล ในตอนแรกไม่ชอบแบรดและทั๊ก ทั้งยังสั่งไม่ให้เจนนี่คบอีกด้วย แต่ด้วยความช่วยเหลือของแบรดและทั๊กให้พ้นจากการล้างแค้นของหนูกลายพันธุ์อัจฉริยะ เธอจึงยอมให้เจนนี่คบเป็นเพื่อนได้
ตอนแรกของ ดร.เวกแมน.
ดร.เวกแมน ปรากฏตัวครั้งแรกใน Season 1 ตอน “It Came from Next Door” ในตอนนี้เธอได้ออกไปยืนขวางแบรดที่ประตูหน้าบ้านของเธอเอง เพราะไม่ต้องการให้แบรดเข้าไปข้างใน เนื่องจากกลัวความจริงจะแตกในเรื่องที่ว่าบ้านของเธอมีหุ่นยนต์ เธอไม่พูดไม่จากับแบรดจนเขาต้องขอลาไปเอง แต่แบรดก็หาทางเข้าไปในบ้านจนได้ เขาปีนขึ้นไปบนหน้าต่าง และพบเจนนี่ในที่สุด
ภาษาซาลาร์

ภาษาซาลาร์เป็นภาษากลุ่มเตอร์กิก พูดโดยชาวซาลาร์ที่อยู่ในมณฑลชิงไห่ และกานซูในประเทศจีน มีอยู่ในเมืองกุลจา (Ghulja) ในเขตปกครองตนเองซินเจียงอุยกูร์ด้วย ชาวซาลาร์มีประมาณ 90,000 คน โดยพูดภาษาซาลาร์ 70,000 คน ที่เหลือพูดภาษาจีน 
ชาวซาลาร์อพยพเข้ามาอยู่ในบริเวณที่อยู่ปัจจุบันเมื่อราว พ.ศ. 1900 โดยอพยพมาจากทางตะวันตก นักภาษาศาสตร์เสนอว่าภาษาโอคุซที่อยู่ในกลุ่มเตอร์กิกตะวันตกเป็นจุดกำเนิดของภาษาซาลาร์ ภาษานี้ได้อิทธิพลจากภาษาจีนและภาษาทิเบตมาก
ฟอร์กิฟเนส

ฟอร์กิฟเนส (; โรมาจิ: "Fogibunesu"; : forgiveness) เป็นซิงเกิลที่ 31 ของอายูมิ ฮามาซากิ เป็นซิงเกิลที่ 17 ที่ขึ้นอันดับที่ 1 ออริกอนชาร์ต วางจำหน่ายเมื่อวันที่ 20 สิงหาคม 2003 แม้ว่าซิงเกิลนี้จะขึ้นถึงอันดับที่ 1 ออริกอนชาร์ต แต่กลับมียอดขายรวมเพียงแค่ 222,000 แผ่น ทั้งๆที่ซิงเกิล "&" ซึ่งเป็นซิงเกิลที่แล้วของอายูมิแต่กลับทำยอดขายได้มากถึง 590,000 แผ่น แต่เพลง forgiveness ก็เป็นที่ถูกใจแฟนเพลงของอายูมิเนื่องจากเป็นเพลงที่ใช้เครื่องดนตรีคลาสสิกบรรเลงในความรู้สึกเศร้าหมอง เพลง forgiveness นี้ได้ถูกบรรจุอยู่ในมินิอัลบั้ม Memorial Address
ภาษาซิเบ

ภาษาซิเบ หรือ ภาษาซิโบ  เป็นภาษาในกลุ่มภาษาตุงกูซิก พูดโดยชาวซิเบในมณฑลซินเจียง เป็นภาษาที่ใกล้เคียงกับภาษาแมนจูมาก ที่ต่างไปคือภาษาซิเบมีสระ 8 เสียง ส่วนภาษาแมนจูมีสระ 6 เสียง ภาษาซิเบมีการรวมเสียงสระมากกว่า และมีคำยืมจากภาษาจีนน้อยกว่าภาษาแมนจู มีอักษรเป็นของตนเองคืออักษรซิเบซึ่งใกล้เคียงกับอักษรแมนจู ภาษาซิเบใช้สอนเป็นภาษาที่สองในวิทยาลัยครูอีหลี ในจังหวัดปกครองตนเองชนชาติคาซัค อีหลีในมณฑลซินเจียง
ระบบการเขียน.
ภาษาซิเบเขียนด้วยชุดตัวอักษรแมนจูรูปแบบหนึ่ง ชุดตัวอักษรซิเบมีความแตกต่างจากอักษรแมนจูตรงที่มีการเปลี่ยนตำแหน่งอักษรในบางคำ อักษรซิเบไม่มีพยางค์ที่พบในอักษรแมนจู 13 จาก 131 พยางค์ และอักษรซิเบมีพยางค์ที่ไม่พบในอักษรแมนจู 3 พยางค์ ("wi", "wo", and "wu")
ข้อเสนอเปลี่ยนเป็นอักษรซีริลลิก.
ใน ค.ศ. 1957 เคยมีข้อเสนอให้เปลี่ยนไปใช้อักษรซีริลลิก แต่ถูกล้มเลิกไปเพื่อใช้อักษรซิเบต่อ
แอนด์

แอนด์ (; โรมาจิ: "Ando"; : &) เป็นซิงเกิลที่ 29 ของอายูมิ ฮามาซากิ ซิงเกิลนี้วางขายที่ญี่ปุ่นเมื่อวันที่ 9 กรกฎาคม พ.ศ. 2546 โดยเปิดตัวในอันดับที่ 1 ในออริกอนชาร์ต โดยสัปดาห์แรกมียอดขายสูงถึง 287,000 แผ่น ซิงเกิล & เป็นทริปเปิ้ล เอ ไซด์ ซิงเกิลประกอบไปด้วย 3 เพลง คือ "ourselves", "Greatful Days" และ "HANABI ~episode II~ และนอกจากนี้ยังมีเพลง theme of a-nation'03 รวมอยู่ด้วย 
ซิงเกิล & สามารถครองได้ทั้งชาร์ตประจำวัน ชาร์ตประจำสัปดาห์ และชาร์ตประจำเดือนได้ในอันดับ 1 ของออริกอนชาร์ต โดยมียอดขายรวมประมาณ 600,000 แผ่น
เพลง HANABI ~episode II~ และเพลง theme of a-nation '03 แต่งโดยอายูมิ ฮามาซากิในนามปากกาที่ชื่อว่า "CREA"
สมาพันธ์สมาคมภาพยนตร์แห่งชาติ

สมาพันธ์สมาคมภาพยนตร์แห่งชาติ อักษรย่อว่า "สสภช" (TMPC) เดิมชื่อ สมาคมสมาพันธ์ภาพยนตร์แห่งชาติ
สมาพันธ์สมาคมภาพยนตร์แห่งชาติ ได้รับการจัดตั้งเมื่อปี พ.ศ. 2534 เพื่อแก้ปัญหาต่างๆ ในวงการอุตสาหกรรมภาพยนตร์ไทยที่เกิดขึ้นในแต่ละสาขาอาชีพ ที่กระจัดกระจายอยู่ในวงการ ดังนั้น จึงได้มีการรวมกลุ่มกันระหว่างบุคคลในวงการภาพยนตร์ขึ้น เพื่อเป็นศูนย์รวมของความ คิดเห็น การพัฒนา การดำรงไว้ ซึ่งอุตสาหกรรมภาพยนตร์แห่งชาติ และเพื่อร่วมกันสร้างสรรค์จรรโลงภาพยนตร์ให้มีการเติบโตยิ่งขึ้นมั่นคงสืบไป โดยมี 11 สาขาอาชีพ ประกอบด้วย ผู้ประกอบการในสาขาผู้อำนวยการสร้าง สาขาโรงภาพยนตร์ สาขาผู้จัดจำหน่าย สาขาผู้กำกับ สาขาดารา - นักแสดง สาขาทีมงานสร้าง สาขานักพากย์ สาขาแลป สาขาผู้สื่อข่าวบันเทิง สาขานักวิชาการภาพยนตร์ สาขาผู้ผลิตและจำหน่ายวีดิทัศน์ โดยมีคณะกรรมการสมาคมและคณะกรรมการบริหาร สมาพันธ์ฯ เข้ามาบริหารจัดการองค์กร ให้มีการพัฒนาขึ้นตามลำดับ
องค์กรเครือข่ายสมาพันธ์.
ในปัจจุบันสมาพันธ์สมาคมภาพยนตร์แห่งชาติเป็นที่รวมตัวของสมาคมผู้ประกอบการภาพยนตร์และวีดิทัศน์ทั้งสิ้น 13 สมาคม ดังต่อไปนี้ 
<templatestyles src="Div col/styles.css"/>
ทำเนียบนายกสมาคมและประธานสมาพันธ์.
<templatestyles src="Div col/styles.css"/>
เทศกาลภาพยนตร์นานาชาติกรุงเทพฯ

เทศกาลภาพยนตร์นานาชาติกรุงเทพฯ  เป็นเทศกาลภาพยนตร์ที่จัดขึ้นในกรุงเทพมหานคร เริ่มจัดเมื่อปี 2545 มีกิจกรรมที่ดำเนินการต่อเนื่องทุกปี เช่น กิจกรรมเสวนาและสัมมนาเชิงปฏิบัติการ ซึ่งเป็นการต่อยอดทางด้านวิชาการให้แก่นักศึกษา บุคลากรในวงการตลอดจนผู้สนใจได้รับรู้ข้อมูล เทคนิคอันจะเป็นประโยชน์ต่อไปในอุตสาหกรรมภาพยนตร์ การจัดฉายภาพยนตร์ที่เป็นสุดยอดของเทศกาลภาพยนตร์ในเมืองไทย โดยมีการรวบรวมภาพยนตร์ที่ค่อนข้างหาชมได้ยากจากนานาประเทศ
จุดเด่นของงานอยู่ที่พิธีมอบรางวัลกินรีทองคำ (Golden Kinnaree Award) ให้กับภาพยนตร์ที่ดีสุดในเทศกาล ซึ่งเป็นการประกวดและถูกคัดเลือกจากคณะกรรมการผู้ทรงคุณวุฒิในระดับนานาชาติ ตามประเภทรางวัล ได้แก่ Short Film Award สำหรับภาพยนตร์สั้นยอดเยี่ยม และรางวัล ASEAN Film Award ที่จะมอบให้กับหนังที่ดีที่สุดซึ่งคัดเลือกจาก 10 ประเทศสมาชิกอาเซียน 
ในเดือนพฤษภาคม พ.ศ. 2568 กรมส่งเสริมวัฒนธรรม กระทรวงวัฒนธรรม และสำนักงานส่งเสริมวัฒนธรรมสร้างสรรค์ ประกาศการกลับมาจัดเทศกาลภาพยนตร์นานาชาติกรุงเทพอีกครั้ง โดยกำหนดจัดขึ้นในเดือนมกราคม พ.ศ. 2569
สุชน ชาลีเครือ

สุชน ชาลีเครือ (เกิด 12 มีนาคม พ.ศ. 2495) อดีตสมาชิกสภาขับเคลื่อนการปฏิรูปประเทศ อดีตที่ปรึกษารัฐมนตรีว่าการกระทรวงยุติธรรม อดีตประธานวุฒิสภา อดีตสมาชิกวุฒิสภาจังหวัดชัยภูมิ เป็นสมาชิกวุฒิสภาจากการเลือกตั้งสมัยแรก (พ.ศ. 2543-2549) เป็นประธานวุฒิสภาคนที่สามของวุฒิสภาชุดนี้ สืบต่อจาก สนิท วรปัญญา และพลตรีมนูญกฤต รูปขจร ก่อนหน้าจะดำรงตำแหน่งประธานวุฒิสภา นายสุชนดำรงตำแหน่งรองประธานวุฒิสภาคนที่ 1
การศึกษา.
นายสุชน ชาลีเครือ จบการศึกษา การศึกษาบัณฑิต จากมหาวิทยาลัยศรีนครินทรวิโรฒ วิทยาเขตบางเขน ปริญญาโท สาขาการบริหาร จาก The City University of New York สหรัฐอเมริกา และวิทยาลัยป้องกันราชอาณาจักร
งานการเมือง.
นายสุชน ชาลีเครือ เป็นหัวหน้าพรรคไทยรวมไทย พรรคการเมืองที่แจ้งเปลี่ยนชื่อมาจากพรรครักษ์แผ่นดินไทย เมื่อเดือนกรกฎาคม พ.ศ. 2550 ต่อมาได้รับแต่งตั้งเป็นที่ปรึกษานายกรัฐมนตรี (นางสาวยิ่งลักษณ์ ชินวัตร) ในปี พ.ศ. 2554 ต่อมาได้รับแต่งตั้งเป็นที่ปรึกษารัฐมนตรีว่าการกระทรวงยุติธรรม จนกระทั่งลาออกจากตำแหน่งในเดือนธันวาคม พ.ศ. 2556
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2557 เขาได้สมัครรับเลือกตั้งในระบบบัญชีรายชื่อ สังกัดพรรคเพื่อไทย ลำดับที่ 31
วิกิพีเดียภาษาตุรกี

วิกิพีเดียภาษาตุรกี  เป็นสารานุกรมวิกิพีเดียที่จัดทำขึ้นในภาษาตุรกี เริ่มสร้างเมื่อวันที่ 5 ธันวาคม ค.ศ. 2002 ณ วันที่ #เปลี่ยนทาง วิกิพีเดียภาษาตุรกีมีบทความถึง 
ประวัติ.
ในเดือนพฤศจิกายน ค.ศ. 2006 วิกิพีเดียภาษาตุรกีได้เข้าชิง #เปลี่ยนทาง สาขาวิทยาศาสตร์ (Golden Spider Web Awards) ต่อมาในเดือนมกราคม ค.ศ. 2007 วิกิพีเดียภาษาตุรกีได้รับรางวัล "Best Content" โดยมีการรับรางวัลในงานรับรางวัลเมื่อวันที่ 25 มกราคม ค.ศ. 2007 ที่มหาวิทยาลัยเทคนิคอิสตันบูล
ใน ค.ศ. 2015 แบนเนอร์ที่แสดงความตื่นรู้ต่อความลำเอียงทางเพศบนวิกิพีเดีย ดึงความสนใจของสื่อตุรกี
เมื่อวันที่ 29 เมษายน ค.ศ. 2017 รัฐบาลตุรกีได้บล็อกการเข้าถึงวิกิพีเดีย แม้ว่าจะไม่ระบุเหตุผลในการบล็อก ก้มีบางส่วนเชื่อว่าสารานุกรมถูกบล็อกจากการที่รัฐบาลตุรกีกังวลต่อบทความที่วิจารณ์การกระทำอย่างความร่วมมือตุรกี–ไอซิล ในเดือนธันวาคม ค.ศ. 2019 ศาลสูงสุดของตุรกีตัดสินให้การแบนละเมิดเสรีภาพในการพูด จากนั้นในวันที่ 15 มกราคม ค.ศ. 2020 จึงได้ยกเลิกการแบน หลังแบนไป 991 วัน
วิกิพีเดียภาษาอินโดนีเซีย

วิกิพีเดียภาษาอินโดนีเซีย  เป็นสารานุกรมวิกิพีเดียในภาษาอินโดนีเซีย วิกิพีเดียภาษาอินโดนีเซียเป็นวิกิพีเดียที่เติบโตเร็วสูงเป็นอันดับที่ 5 ในบรรดาวิกิพีเดียภาษาเอเชีย รองจากวิกิพีเดียภาษาญี่ปุ่น ภาษาจีน ภาษาเกาหลี และภาษาตุรกี โดยมีอันดับความลึกที่อันดับที่ 25 จากวิกิพีเดียทั้งหมด บทความแรกเริ่มเขียนเมื่อวันที่ 30 พฤษภาคม พ.ศ. 2546 ส่วนหน้าหลักสร้างขึ้นในอีกหกเดือนถัดมา เมื่อวันที่ 29 พฤศจิกายนของปีเดียวกัน
ภูมิหลัง.
แม้ภาษาอินโดนีเซียจะมีความคล้ายคลึงกับภาษามลายู วิกิพีเดียภาษาอินโดนีเซียก็อยู่แยกต่างหากจากวิกิพีเดียภาษามลายู (เริ่มสร้างเมื่อเดือนตุลาคม พ.ศ. 2545) วิกิพีเดียภาษาอินโดนีเซียและวิกิพีเดียภาษามลายูเริ่มแยกจากกันโดยกลุ่มผู้ใช้สองกลุ่มภายในช่วงหกเดือน ใน พ.ศ. 2552 Andrew Lih เขียนว่า "เนื่องจากกลุ่มทั้งสองกำเนิดขึ้นจากพรมแดนระหว่างประเทศ การผสานรวมจึงไม่น่าจะเกิดขึ้นในเร็ววัน"
ข้อโต้แย้ง.
การสังหารหมู่และพรรคคอมมิวนิสต์.
ในวันที่ 3 มิถุนายน พ.ศ. 2563 "#BoikotWikipedia" (#บอยคอตวิกิพีเดีย) ติดเทรนด์ทวิตเตอร์ เนื่องจาก #เปลี่ยนทาง อุสตาษและสมาชิกคณะกรรมการสภาอุละมาอ์อินโดนีเซียในเวลานั้น ร้องเรียนเกี่ยวกับบทความการสังหารหมู่ พ.ศ. 2508–2509 และพรรคคอมมิวนิสต์อินโดนีเซีย (เปกาอี) ในวิกิพีเดีย Zulkarnain กดดันให้อิดฮัม อาซิซ ผู้บัญชาการตำรวจแห่งชาติอินโดนีเซีย และประธานาธิบดีโจโก วีโดโด ดำเนินมาตรการและจับกุมผู้เขียน ภายหลังภาพซูฮาร์โตกับเปกาอีถูกลบออกจากบทความนี้
หัวหน้าพรรคดาวเดือนเสี้ยวเรียกร้องให้วิกิพีเดียลบการแก้ไขนั้นตลอดกาล พร้อมอ้างว่าเปกาอีเป็นผู้เขียน ผู้เชี่ยวชาญลัทธิคอมมิวนิสต์เรียกบทความนี้เป็น "การล้างสมอง" ส่วนพรรคประชาธิปไตยอินโดนีเซีย-การต่อสู้ระบุเป็น "ภาพสะท้อนของสงครามของประเทศต่อประวัติศาสตร์"
มูลนิธิวิกิมีเดียแห่งอินโดนีเซียระบุว่าตน "เป็นกลางและไม่ได้รับการว่าจ้างให้เขียนบทความใด ๆ ที่ทำในเว็บไซต์ของตน" และยังยอมรับว่าข้อความหลายส่วนโดยหลักแปลมาจากวิกิพีเดียภาษาอังกฤษ
วิกิพีเดียภาษาเช็ก

วิกิพีเดียภาษาเช็ก  เป็นสารานุกรมวิกิพีเดียที่จัดทำขึ้นในภาษาเช็ก เริ่มสร้างเมื่อ 3 พฤษภาคม พ.ศ. 2545 ตามคำขอของผู้แก้ไขชาวเช็กในวิกิพีเดียภาษาเอสเปรันโต ปัจจุบันวิกิพีเดียภาษาเช็กมีบทความถึง บทความ ผู้ใช้ที่ยังคงมีความเคลื่อนไหว คน และผู้ดูแลระบบ คน
เครื่องรับวิทยุ

เครื่องรับวิทยุ เป็นเครื่องมือสื่อสารทางเดียวชนิดหนึ่ง ที่ทำหน้าที่รับและเลือกคลื่นวิทยุจากสายอากาศ แล้วนำไปสู่ภาคขยายต่อไป โดยมีช่วงความถี่ของคลื่นที่กว้าง แล้วแต่ประเภทของการใช้งาน
โดยทั่วไป คำว่า "เครื่องวิทยุ" มักจะใช้เรียกเครื่องรับสัญญาณที่ความถี่กระจายเสียง เพื่อส่งข่าวสาร และความบันเทิง โดยมีย่านความถี่หลักๆ คือ คลื่นสั้น คลื่นกลาง และคลื่นยาว
ประวัติ.
เครื่องรับวิทยุเกิดขึ้นในราว พ.ศ. 2439 ในงานจัดแสดงของรัสเซีย โดย Alexander Stepanovich Popov
ในประเทศไทยยุคแรกประมาณปี พ.ศ. 2470 ได้ติดตั้งเครื่องส่งวิทยุระบบ AM ขนาด 200 วัตต์ ณ ที่ทำการไปรษณีย์โทรเลข โดยการควบคุมของช่างวิทยุกรมไปรษณีย์โทรเลข นับเป็นครั้งแรกที่มีเครื่องส่งวิทยุกระจายเสียงออกอากาศ เครื่องรับวิทยุในยุคแรกนั้นเป็นชนิดแร่ มีเสียงเบามากและต้องใช้หูฟัง ต่อมาเปลี่ยนเป็นเครื่องรับชนิดหลอดสุญญากาศ มีความดังมากขึ้น เช่น เครื่องรับชนิด 4 หลอด ถึง 8 หลอด
ประมาณปี พ.ศ. 2500 เป็นยุคเครื่องรับวิทยุทรานซิสเตอร์ แต่ระยะแรกๆ ยังมีขนาดใหญ่มากและต่อมามีการพัฒนาอุปกรณ์และวงจรให้มีขนาดเล็กลงตามลำดับ จนสามารถนำไปในสถานที่ต่างๆได้ ทำให้กิจการวิทยุเป็นที่ยอมรับของประชาชนและมีสถานีส่งเกิดขึ้นมากมาย และมีการส่งทั้งระบบ AM และFM เช่นในปัจจุบัน
หลักการทำงาน.
เครื่องรับวิทยุ AM แบบ Superheterodyne 
วิทยุกระจายเสียงแบบ AM จะ มีช่วงความถี่อยู่ที่ประมาณ 535 KHz - 1,605 KHz แต่ละ สถานีจะมี Bandwidth ประมาณ 10 KHz ความถี่ IF เท่ากับ 455 KHz
วิทยุออนไลน์.
สถานีวิทยุออนไลน์ คือ การให้บริการ Streaming Audio หรือการแพร่กระจายสัญญาณเสียงผ่านระบบอินเทอร์เน็ต โดยสามารถจัดผังรายการได้เองตามที่ต้องการ เพื่อตั้งสถานีวิทยุจัดรายการออนไลน์สด ทั้งพูดคุยและเปิดเพลง รูปแบบเดียวกับการจัดรายการของสถานีวิทยุปกติ
หม่อมเจ้าปรีดิเทพย์พงษ์ เทวกุล

พลตรี หม่อมเจ้าปรีดิเทพย์พงษ์ เทวกุล (3 สิงหาคม พ.ศ. 2436 − 11 พฤษภาคม พ.ศ. 2513) มีพระนามลำลองว่า ท่านชายอั๋น เป็นพระโอรสในสมเด็จพระเจ้าบรมวงศ์เธอ กรมพระยาเทวะวงศ์วโรปการกับหม่อมพุก ประสูติเมื่อวันที่ 3 สิงหาคม พ.ศ. 2436 ทรงศึกษาที่โรงเรียนราชวิทยาลัย ที่บ้านสมเด็จเจ้าพระยา และจึงเดินทางไปศึกษาต่อที่โรงเรียนนายร้อยทหารบก หลังจากนั้นเสด็จไปทรงศึกษาที่โรงเรียนนายร้อยโกรลิชเตเฟลเดอ ประเทศเยอรมนี ต่อจากนั้นเข้าศึกษาที่โรงเรียนรบ Kriegschule ที่เมืองเมทซ์ เดินทางกลับประเทศไทยเมื่อ พ.ศ. 2456 
ทรงรับราชการที่กรมทหารปืนใหญ่ที่ 1 รักษาพระองค์ พ.ศ. 2460 ทรงเป็นผู้บังคับการกรมทหารปืนใหญ่ที่ 1 รักษาพระองค์ ทรงเป็นกรรมการร่างแบบฝึกหัดทหารปืนใหญ่ ในปี พ.ศ. 2461 สมเด็จพระอนุชาธิราช เจ้าฟ้าจักรพงษ์ภูวนาถ กรมหลวงพิษณุโลกประชานาถโปรดให้ไปประทับด้วย ณ วังปารุสกวัน จนกระทั่งทิวงคตเมื่อ พ.ศ. 2463 
หลังจากนั้นทรงดำรงตำแหน่งผู้ช่วยทูตทหารบก ณ กรุงปารีสและกรุงลอนดอน ต่อมาในปี พ.ศ. 2467 ทรงเป็นผู้บังคับการกองโรงเรียนนายร้อยชั้นมัธยม พ.ศ. 2471 ทรงเป็นปลัดเสนาธิการทหารบก พ.ศ. 2473 ย้ายสังกัดจากกระทรวงกลาโหมไปประจำการในกระทรวงการต่างประเทศ ทรงเป็นอัครราชทูตพิเศษผู้มีอำนาจเต็มของประเทศไทยประจำประเทศเยอรมนี เดนมาร์ก สวีเดน และ นอร์เวย์ 
ปี 2491 ทรงพระกรุณาโปรดเกล้าฯ แต่งตั้งเป็นรัฐมนตรีว่าการกระทรวงการต่างประเทศ สิ้นชีพตักษัยเมื่อวันที่ 11 พฤษภาคม พ.ศ. 2513
ครอบครัว.
พระบาทสมเด็จพระมงกุฎเกล้าเจ้าอยู่หัว ทรงพระกรุณาโปรดเกล้าฯ ประกอบพิธีสมรสพระราชทานแก่ หม่อมเจ้าปรีดิเทพย์พงษ์ เทวกุล กับ หม่อมเจ้าลีลาศหงษ์ กฤดากร ณ พระที่นั่งเทวราชสภารมย์ ท้องพระโรงพระราชวังพญาไท และต่อมาทรงมีหม่อมอีก 2 ท่าน คือ หม่อมราชวงศ์สอางค์ ปราโมช (อดีตหม่อมในพระเจ้าบรมวงศ์เธอ กรมหลวงราชบุรีดิเรกฤทธิ์) และหม่อมแตงไทย เทวกุล ณ อยุธยา มีพระโอรส-ธิดารวมทั้งหมด 6 คน
สิ้นชีพตักษัย.
พลตรี หม่อมเจ้าปรีดิเทพย์พงษ์ เทวกุล สิ้นชีพตักษัยเมื่อวันที่ 11 พฤษภาคม พ.ศ. 2513 สิริชันษา 76 ปี
พระบาทสมเด็จพระมหาภูมิพลอดุลยเดชมหาราช บรมนาถบพิตร และสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เสด็จพระราชดำเนินไปในการพระราชทานเพลิงศพเมื่อวันที่ 28 ตุลาคม พ.ศ. 2513 ณ เมรุหลวงหน้าพลับพลาอิศริยาภรณ์ วัดเทพศิรินทราวาสราชวรวิหาร
พระเกียรติยศ.
พลตรี หม่อมเจ้าปรีดิเทพย์พงษ์ เทวกุล ได้รับพระราชทานเครื่องราชอิสริยาภรณ์ทั้งไทยและต่างประเทศ ดังนี้
ต่างประเทศ.
 <id>155194</id>
 <redirect title="แม่แบบ:Country data France" />
 <revision>
 <id>1018478</id>
 <timestamp>2008-03-26T12:46:18Z</timestamp>
 <contributor>
 <username>Lerdsuwa</username>
 <id>436</id>
 </contributor>
 <comment>เปลี่ยนทางไปที่ </comment>
 <origin>1018478</origin>
 <model>wikitext</model>
 <format>text/x-wiki</format>
หม่อมเจ้านิวัทธวงศ์ เกษมสันต์

พันเอก หม่อมเจ้านิวัทธวงศ์ เกษมสันต์ (5 ตุลาคม พ.ศ. 2438 - 22 มิถุนายน พ.ศ. 2507) เป็นพระโอรสในพระเจ้าบรมวงศ์เธอ กรมหลวงพรหมวรานุรักษ์ ประสูติแต่หม่อมราชวงศ์ละม้าย เกษมสันต์ (ราชสกุลเดิม สุริยกุล) มีโสทรภราดาและโสทรภคินีรวมสององค์ คือ พลโทหม่อมเจ้าพันธุประวัติ เกษมสันต์ อดีตแม่ทัพภาคที่ 1 และ หม่อมเจ้าพงษ์พิศมัย เกษมสันต์
หม่อมเจ้านิวัทธวงศ์ ถวายตัวเป็นมหาดเล็กใน สมเด็จพระอนุชาธิราช เจ้าฟ้าจักรพงษ์ภูวนาถ กรมหลวงพิษณุโลกประชานาถ เมื่อปี พ.ศ. 2449 และสอบเข้าเป็นนักเรียนนายร้อยทหารบกชั้นประถม ในปี พ.ศ. 2450 หลังจากนั้นทรงได้รับทุนของกระทรวงกลาโหม ไปทรงศึกษาต่อที่ประเทศรัสเซีย เมื่อปี พ.ศ. 2456 หม่อมเจ้านิวัทธวงศ์เสกสมรสกับหม่อมเจ้าวงศ์แข เกษมสันต์ (ราชสกุลเดิม เกษมศรี) หม่อมเจ้านิวัทธวงศ์ทรงรับราชการในกระทรวงกลาโหม พระยศสุดท้ายก่อนทรงเกษียนอายุราชการคือ พันเอก
พันเอก หม่อมเจ้านิวัทธวงศ์ เกษมสันต์ สิ้นชีพิตักษัยเมื่อวันที่ 22 มิถุนายน พ.ศ. 2507 สิริชันษา 68 ปี พระราชทานเพลิงศพ ณ เมรุวัดมกุฏกษัตริยารามราชวรวิหาร เมื่อวันที่ 20 มีนาคม พ.ศ. 2508
โวยาจ (เพลงอายูมิ ฮามาซากิ)

โวยาจ (; โรมาจิ: "Voyāj"; : Voyage) เป็นซิงเกิลที่ 28 ของอายูมิ ฮามาซากิ ซิงเกิลนี้วางขายที่ญี่ปุ่นเมื่อวันที่ 26 กันยายน พ.ศ. 2545 โดยเปิดตัวในอันดับที่ 1 ในออริกอนชาร์ตนานถึง 3 สัปดาห์ มียอดขายรวมมากกว่า 7 แสนแผ่น โดยเพลง Voyage เป็นเพลงประกอบภาพยนตร์เรื่อง "ซึคินิชิซุมุ" และละครเรื่อง "มาย ลิตเติ้ล เชฟ" อีกทั้งยังได้รับรางวัลเพลงยอดเยี่ยมประจำปีของ "Japan Record Award" ประจำปี 2002 อีกด้วย
รายชื่อเพลง.
1. Voyage "Original Mix" 
2. HANABI "electrical Bossa mix" 
3. independent "SUGIURUMN MIX" 
4. Voyage "Original Mix -Instrumental-"
เอช (เพลงของอายูมิ ฮามาซากิ)

เอช (; โรมาจิ: "Eichi"; : H) เป็นซิงเกิลที่ 27 ของอายูมิ ฮามาซากิ เป็นทริปเปิ้ลเอไซด์ซิงเกิล และยังเป็นซิงเกิลที่มียอดขายสูงสุดในปี 2002 อีกด้วย และยังเป็นศิลปินหญิงคนสุดท้ายที่มีซิงเกิลได้อันดับที่ 1 ของออริกอนชาร์ตประจำปี และยังมีการออกซิงเกิล H แบบพิเศษอีกครั้งเมื่อวันที่ 7 พฤศจิกายน พ.ศ. 2545 เพื่อฉลองยอดขายซิงเกิลนี้เกิน 1 ล้านแผ่น ซึ่งอายูมิแต่งเพลงทั้งสามเพลงภายใต้นามปากกา CREA โดยร่วมมือกับ D.A.I แต่ซิงเกิล H กลับไม่มีมิวสิกวิดีโอเลย มีเพียงแค่โปรโมชั่นวิดีโอสั้นๆเท่านั้น โดยเพลง HANABI ประกอบโฆษณาเครือข่ายโทรศัพท์มือถือของ TU-KA เพลง July 1st ประกอบเพลงโฆษณาลิปสติกของเครื่องสำอางของโคเซ่ ซึ่งทั้งสองโฆษณานี้อายูมิเป็นพรีเซ็นเตอร์เอง และเพลง independent ใช้ในการแข่งขันเบสบอลประจำปี 2002 ที่ประเทศญี่ปุ่น